|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ** **ΔΗΜΟΣ ΑΙΓΑΛΕΩ****Δ/ΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ****ΤΜΗΜΑ ΜΕΛΕΤΩΝ & ΑΠΟΘΗΚΗΣ** | **Ημερομηνία : 14/10/2024** **Αριθ. πρωτ : 48217** |

Μ Ε Λ Ε Τ Η

ΔΗΜΟΣΙΟΥ ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ

για την *«**Προμήθεια τροχήλατων και επιδαπέδιων κάδων απορριμμάτων – χειραμαξιδίων οδοκαθαρισμού»*

με κριτήριο ανάθεσης την πλέον συμφέρουσας από οικονομική άποψη προσφοράς, με βάση χαμηλότερη τιμή.

Εκτιμώμενη αξία διακόσιες τριάντα μια χιλιάδες ευρώ (231.000,00€) συμπεριλαμβανομένου του Φ.Π.Α. 24%

|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣΔΗΜΟΣ ΑΙΓΑΛΕΩΔΙΕΥΘΥΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΤΜΗΜΑ ΜΕΛΕΤΩΝ & ΑΠΟΘΗΚΗΣΠΛΗΡΟΦΟΡΙΕΣ: Χ. ΣβώλοςΤηλέφωνο: 210 3427066Email : chsvolos@egaleo.gr  |  | «Προμήθεια τροχήλατων και επιδαπέδιων κάδων απορριμμάτων - χειραμαξιδίων οδοκαθαρισμού» **Αρ. Μελ. Καθ. 14/2024****Αριθ. πρωτ : 48217** |

**ΤΕΧΝΙΚH ΠΕΡΙΓΡΑΦΗ**

Σκοπός και αντικείμενο της παρούσης είναι οι προμήθεια των παρακάτω ειδών, για την κάλυψη των αναγκών της Δ/νσης Καθαριότητας & Ανακύκλωσης και της Δ/νσης Πρασίνου του Δήμου, προκειμένου να διατηρούνται καθαροί οι χώροι ευθύνης του Δήμου (πλατείες, προαύλια εκκλησιών, οδικές αρτηρίες – πάρκα, άλση, προαύλια σχολείων κλπ) και να γίνει δυνατή η αποκομιδή των οικιακών απορριμμάτων των δημοτών και των επισκεπτών. Παράλληλα η παραπάνω προμήθεια συμβάλλει στην αισθητική αναβάθμιση της εικόνας του Δήμου μας και των οικονομικών και πολιτιστικών συμφερόντων των κατοίκων.

 1.2 Η προμήθεια διέπεται από τον ισχύον νομικό πλαίσιο του Ν.4412/16 και του Ν.3463/06 όπως ισχύουν σήμερα.

Η παρούσα σύμβαση αποτελείται από τα κάτωθι είδη τα οποία συγκεντρώνονται σε **2 ΟΜΑΔΕΣ** :

**Ομάδα A**: ***“*Τροχήλατοι κάδοι απορριμμάτων 1.100 lt με πλαστικό καπάκι”**

Αφορά την προμήθεια **πλαστικών και μεταλλικών τροχήλατων κάδων απορριμμάτων με πλαστικό καπάκι χωρητικότητας 1.100** οι οποίοι θα εγκατασταθούν σε επιλεγμένα κοινόχρηστα σημεία του Δήμου ανάλογα με τις τρέχουσες ανάγκες είτε προς ενίσχυση του υπάρχοντος δικτύου κάδων, είτε προς αντικατάσταση φθαρμένων.

**Ομάδα B:** **“Μεταλλικοί επιδαπέδιοι κάδοι απορριμμάτων και χειραμαξίδια οδοκαθαρισμού”**

Αφορά την προμήθεια **μεταλλικών επιδαπέδιων κάδων - καλαθιών απορριμμάτων** για τοποθέτηση σε επι μέρους σημείαμεγάλης κυκλοφορίας κοινού προκειμένου να εξασφαλίζεται καλύτερα η διάτηρηση των κοινόχρηστων χώρων καθαρών, είτε σε πλατείες – άλση – παιδικες χαρές. Επίσης αφορά την προμήθεια τροχήλατων χειραμαξιδιών οδοκαθαρισμού με κάδο ώστε να εξασφαλίζεται καλύτερα η εκτέλεση του έργου των οδοκαθαριστών της υπηρεσίας μας.

Οι ΟΜΑΔΕΣ – ΤΜΗΜΑΤΑ που συγκεντρώνονται τα είδη της προμήθειας έχουν ως εξής :

|  |  |  |
| --- | --- | --- |
| **ΟΜΑΔΕΣ** | **Περιγραφή ειδών** | **ΣΥΝΟΛΟ €** |
| **A.** | **Τροχήλατοι κάδοι απορριμμάτων 1.100 lt με πλαστικό καπάκι** | 150.000,00 |
| **B.** | **Μεταλλικοί επιδαπέδιοι κάδοι απορριμμάτων και χειραμαξίδια οδοκαθαρισμού** | 81.000,00 |
|  | **ΣΥΝΟΛΟ** | **231.000,00** |

**ΚΑΙ οι ΥΠΟ-ΟΜΑΔΕΣ ανά Τμήμα :**

|  |  |  |
| --- | --- | --- |
| **Υπο - ομάδες** | **Περιγραφή ειδών** | **ΣΥΝΟΛΟ €** |
| **A.1.** | **Πλαστικοί τροχήλατοι κάδοι απορριμμάτων 1.100 lt με πλαστικό καπάκι** | 100.000,00 |
| **Α.2.** | **Μεταλλικοί τροχήλατοι κάδοι απορριμμάτων 1.100 lt με πλαστικό καπάκι** | 50.000.00 |
| **B.1.** | **Προμήθεια μεταλλικών επιδαπέδιων κάδων απορριμμάτων 100 lt** | 44.000,00 |
| **B.2.** | **Προμήθεια μεταλλικών επιδαπέδιων κάδων απορριμμάτων 70 lt** | 30.000,00 |
| **B.3.** | **Προμήθεια χειραμαξιδίων οδοκαθαρισμού με μεταλλικό κάδο** | 7.000,00 |
|  | **ΣΥΝΟΛΟ** | **231.000,00** |

**Προσφορές υποβάλλονται για ΜΙΑ (1) έως και ΔΥΟ (2) ΟΜΑΔΕΣ / ΤΜΗΜΑΤΑ, αλλά υποχρεωτικά, με ποινή αποκλεισμού, για ΟΛΗ την ζητούμενη ποσότητα έκαστης ΟΜΑΔΑΣ / ΤΜΗΜΑΤΟΣ (δηλαδή για όλα τα είδη και τις ποσότητες των υπο-ομάδων που αυτές περιλαμβάνουν).**

**Ο μέγιστος αριθμός ΟΜΑΔΩΝ / ΤΜΗΜΑΤΩΝ που μπορεί να ανατεθεί σε έναν προσφέροντα ορίζεται σε ΔΥΟ (2) Ομάδες / Τμήματα.**

Η διάρκεια της σύμβασης ορίζεται σε **εκατόν είκοσι (120) ημέρες**

Τα προς προμήθεια είδη κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (**CPV**):

|  |  |  |
| --- | --- | --- |
| **A/A** | **ΕΙΔΟΣ** | **CPV** |
| 1 | *Τροχήλατοι κάδοι απορριμμάτων 1.100 lt με πλαστικό καπάκι* | **44613700-7** |
| 2 | *Επιδαπέδιοι Κάδοι απορριμμάτων*  | **34928480-6** |
| 3 | *Χειραμαξίδια οδοκαθαρισμού* | **44613600-6** |

Ο προϋπολογισμός της σύμβασης ανέρχεται στο ποσό των **διακοσίων τριάντα μίας χιλιάδων ευρώ (231.000,00 €) συμπεριλαμβανομένου του Φ.Π.Α. 24%**, συμπεριλαμβανομένων των υπέρ τρίτων κρατήσεων, ως και κάθε άλλη επιβάρυνση, συμπεριλαμβανομένου Φ.Π.Α., και βαρύνοντας αντίστοιχα τις σχετικές πιστώσεις προϋπολογισμού του οικονομικού έτους 2025 του Δήμου. Φορέας χρηματοδότησης είναι ο Δήμος με ιδίους πόρους

Οι κωδικοί αριθμοί του προϋπολογισμού που θα υλοποιήσουν την παρούσα σύμβαση είναι :

|  |  |  |
| --- | --- | --- |
| **Κ.Α.** | **Περιγραφή ειδών** | **ΣΥΝΟΛΟ €** |
| **20.7135.031** | Πλαστικοί & Μεταλλικοί τροχήλατοι κάδοι απορριμμάτων 1.100 lt με πλαστικό καπάκι  | **150.000,00** |
| **35.7135.013** | Μεταλλικοί επιδαπέδιοι κάδοι απορριμμάτων 100 & 70 lt | **74.000,00** |
| **20.7135.003** | Χειραμαξίδια οδοκαθαρισμού με κάδο απορριμμάτων | **7.000,00** |
|  | **ΣΥΝΟΛΟ** | **231.000,00** |

Οι τεχνικές προδιαγραφές των προς προμήθεια ειδών, θα συμφωνούν με τα όσα περιγράφονται αναλυτικά στις Τεχνικές Προδιαγραφές της παρούσας μελέτης και αφορούν διάφορα τεχνικά χαρακτηριστικά και απαιτήσεις των ειδών, όπως για παράδειγμα τις διαστάσεις και τη χωρητικότητα τους, το υλικό κατασκευής, το σύστημα ανύψωσης κάδων κλπ.

Οι τεχνικές προδιαγραφές για τα προς προμήθεια είδη, και όπου χρησιμοποιούνται οι όροι «υποχρεωτικά», «με ποινή αποκλεισμού», «τουλάχιστον», θεωρούνται ουσιώδεις και απαράβατοι όροι και οποιαδήποτε απόκλιση καθιστά απορριπτέα την προσφορά. Όπου απαίτηση αναφέρεται με τη λέξη «περίπου» γίνεται αποδεκτή απόκλιση ± 5% της αναφερόμενης τιμής.

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16 και των μετέπειτα τροποποιήσεων του και ιδιαίτερα από αυτές των Ν. 4605/2019 (Α’ 152) και 4782/2021 (ΦΕΚ Α’ 36) όπως ισχύουν σήμερα.

Ειδικότερα με **Δημόσιο Ανοικτό Ηλεκτρονικό Διαγωνισμό με κριτήριο ανάθεσης την πλέον συμφέρουσα από οικονομική άποψη προσφορά με βάση τη χαμηλότερη τιμή ανά Ομάδα/Τμήμα της σύμβασης,** για τα προσφερόμενα είδη,

**Ο χρόνος παράδοσης (διάρκεια σύμβασης) ορίζεται, το πολύ σε εκατόν είκοσι (120) ημέρες μετά την υπογραφή της σύμβασης.**

Αιγάλεω 14/10/2024

|  |  |
| --- | --- |
| Ο ΣΥΝΤΑΞΑΣΧαράλαμπος Σβώλος ΠΕ Μηχ/γος Μηχ/κός Α’ | **ΘΕΩΡΗΘΗΚΕ**Η Δ/ΝΤΡΙΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΒΑΣΙΛΙΚΗ ΣΙΔΗΡΟΠΟΥΛΟΥΠΕ Διοικ/κου Οικ/κου Α’ |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣΔΗΜΟΣ ΑΙΓΑΛΕΩΔΙΕΥΘΥΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΤΜΗΜΑ ΜΕΛΕΤΩΝ & ΑΠΟΘΗΚΗΣΠΛΗΡΟΦΟΡΙΕΣ: Χ. ΣβώλοςΤηλέφωνο: 210 3427066Email : chsvolos@egaleo.gr  |  | «Προμήθεια τροχήλατων και επιδαπέδιων κάδων απορριμμάτων - χειραμαξιδίων οδοκαθαρισμού»**Αρ. Μελ. Καθ. 14/2024****Αριθ. πρωτ : 48217** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Παρακάτω ακολουθεί συγκεντρωτικός πίνακας ενδεικτικού προϋπολογισμού με επι μέρους τα σύνολα των ποσών ανά ΟΜΑΔΕΣ και ΥΠΟ-ΟΜΑΔΕΣ ειδών.

**Ομάδα Α: “Τροχήλατοι κάδοι απορριμμάτων 1.100 lt με πλαστικό καπάκι”**

|  |  |  |  |  |  |
| --- | --- | --- | --- | --- | --- |
| **Α/Α****Υπο - ομάδας** | **Περιγραφή** | **Μ.Μ.** | **Ποσότητα** | **Ενδ. Τιμή μονάδας (€)** | **Αξία (€)** |
| **A.1.** | Πλαστικοί τροχήλατοι κάδοι απορριμμάτων 1.100 lt με πλαστικό καπάκι | Τεμ. | 338 | 238,59515 | 80.645,16 |
| **Α.2.** | Μεταλλικοί τροχήλατοι κάδοι απορριμμάτων 1.100 lt με πλαστικό καπάκι | Τεμ. | 100 | 403,22580 | 40.322,58 |
|  | Σύνολο Α. προ ΦΠΑ | 120.967,74 |
|  | ΦΠΑ 24% | 29.032,26 |
|  | **Τελικό σύνολο Ομάδας Α.**  | **150.000,00** |

**Ομάδα Β:** ***“*Μεταλλικοί επιδαπέδιοι κάδοι απορριμμάτων και χειραμαξίδια οδοκαθαρισμού*”***

|  |  |  |  |  |  |
| --- | --- | --- | --- | --- | --- |
| **Α/Α Υπο - ομάδας** | **Περιγραφή** | **Μ.Μ.** | **Ποσότητα** | **Ενδ. Τιμή μονάδας (€)** | **Αξία (€)** |
| **Β.1.** | Μεταλλικοί επιδαπέδιοι κάδοι απορριμμάτων 100 lt | Τεμ. | **186** | **190,77350** | 35.483,87 |
| **Β.2.** | Μεταλλικοί επιδαπέδιοι κάδοι απορριμμάτων 70 lt | Τεμ. | **142** | **170,37710** | 24.193,55 |
| **Β.3.** | Χειραμαξίδια οδοκαθαρισμού με κάδο απορριμμάτων | Τεμ.  | **15** | **376,34400** | 5.645,16 |
|  | Σύνολο Β. προ ΦΠΑ  | 65.322,58 |
|  | ΦΠΑ 24% | 15.677,42 |
|  | **Τελικό σύνολο Β.** | **81.000,00** |

**ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΠΡΟΜΗΘΕΙΑΣ**

|  |  |
| --- | --- |
| Σύνολο ΠΡΟΜΗΘΕΙΑΣ προ Φ.Π.Α. (Α+Β)  | 186.290,32 |
| ΦΠΑ 24%  | 44.709,68 |
| **Τελικό Σύνολο Προμήθειας €** | **231.000,00** |

Αιγάλεω 14/10/2024

|  |  |
| --- | --- |
| Ο ΣΥΝΤΑΞΑΣΧαράλαμπος Σβώλος ΠΕ Μηχ/γος Μηχ/κός Α’ | **ΘΕΩΡΗΘΗΚΕ**Η Δ/ΝΤΡΙΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΒΑΣΙΛΙΚΗ ΣΙΔΗΡΟΠΟΥΛΟΥΠΕ Διοικ/κου Οικ/κου Α’ |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣΔΗΜΟΣ ΑΙΓΑΛΕΩΔΙΕΥΘΥΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΤΜΗΜΑ ΜΕΛΕΤΩΝ & ΑΠΟΘΗΚΗΣΠΛΗΡΟΦΟΡΙΕΣ: Χ. ΣβώλοςΤηλέφωνο: 210 3427066Email : chsvolos@egaleo.gr  |  | «Προμήθεια τροχήλατων και επιδαπέδιων κάδων απορριμμάτων - χειραμαξιδίων οδοκαθαρισμού»**Αρ. Μελ. Καθ. 14/2024****Αριθ. πρωτ : 48217** |

**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ - ΤΕΧΝΙΚΕΣ ΠΡΟΔΙΑΓΡΑΦΕΣ**

**Α. ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**Σκοπός**

Η παρούσα τεχνική προδιαγραφή έχει σκοπό να καθορίσει τις ελάχιστες απαιτήσεις για την προμήθεια :

|  |  |  |
| --- | --- | --- |
| **A/A** | **ΕΙΔΟΣ** | **CPV** |
| **1** | ***Τροχήλατοι κάδοι απορριμμάτων 1.100 lt με πλαστικό καπάκι*** | 44613700-7 |
| **2** | ***Επιδαπέδιοι Κάδοι απορριμμάτων*** | 34928480-6 |
| **3** | ***Χειραμαξίδια οδοκαθαρισμού με κάδο*** | 44613600-6 |

Ειδικότερα :

**Ομάδα A**: ***“*Τροχήλατοι κάδοι απορριμμάτων 1.100 lt με πλαστικό καπάκι”**

Αφορά την προμήθεια **πλαστικών και μεταλλικών τροχήλατων κάδων απορριμμάτων με πλαστικό καπάκι χωρητικότητας 1.100** οι οποίοι θα εγκατασταθούν σε επιλεγμένα κοινόχρηστα σημεία του Δήμου ανάλογα με τις τρέχουσες ανάγκες είτε προς ενίσχυση του υπάρχοντος δικτύου κάδων, είτε προς αντικατάσταση φθαρμένων.

**Ομάδα B:** **“Μεταλλικοί επιδαπέδιοι κάδοι απορριμμάτων και χειραμαξίδια οδοκαθαρισμού”**

Αφορά την προμήθεια **μεταλλικών επιδαπέδιων κάδων - καλαθιών απορριμμάτων** για τοποθέτηση σε επι μέρους σημείαμεγάλης κυκλοφορίας κοινού προκειμένου να εξασφαλίζεται καλύτερα η διάτηρηση των κοινόχρηστων χώρων καθαρών, είτε σε πλατείες – άλση – παιδικες χαρές. Επίσης αφορά την προμήθεια τροχήλατων χειραμαξιδιών οδοκαθαρισμού με κάδο ώστε να εξασφαλίζεται καλύτερα η εκτέλεση του έργου των οδοκαθαριστών της υπηρεσίας μας.

**Β. ΤΕΧΝΙΚΕΣ ΠΡΟΔΙΑΓΡΑΦΕΣ**

**ΟΜΑΔΑ Α.**

**Τροχήλατοι κάδοι απορριμμάτων 1.100 lt με πλαστικό καπάκι**

|  |
| --- |
| **Α.1. Πλαστικοί τροχήλατοι κάδοι απορριμμάτων 1.100 lt με πλαστικό καπάκι**  |

**CPV : 44613700-7**

**Σκοπός**

Η παρούσα τεχνική προδιαγραφή έχει σκοπό να καθορίσει τις ελάχιστες απαιτήσεις για την προμήθεια Πλαστικών τροχήλατων κάδων απορριμμάτων 1.100 lt με πλαστικό καπάκι.

**Γενικά Χαρακτηριστικά - Περιγραφή**

Οι κάδοι μηχανικής αποκομιδής να είναι πρόσφατης κατασκευής (τελευταίου 6-μήνου), εύχρηστοι, να ακολουθούν τα **ευρωπαϊκά πρότυπα EN 840-2,5,6** όπως ισχύουν στην τελευταία τους έκδοση και να είναι στιβαροί και ικανοί να δεχθούν οικιακά, εμπορικά και βιομηχανικά απορρίμματα καθώς και σκληρόκοκα και ογκώδη απορρίμματα χωρίς να καταστρέφονται εύκολα από μηχανικές καταπονήσεις και από κακή χρήση.

**Η χωρητικότητα των κάδων να είναι περίπου 1.100 λίτρα.**

Όλα τα μεταλλικά και πλαστικά μέρη να είναι κατάλληλα για χρήση σε κάδους απορριμμάτων, μεγάλης αντοχής σε βανδαλισμούς και αναφλέξεις / πυρπολήσεις σε υγρά και οξέα, σε υπεριώδη ακτινοβολία (UV), καθώς και μεγάλης αντιδιαβρωτικής αντοχής.

Ειδικότερα, όπου ο κάδος φέρει μεταλλικά εξαρτήματα αυτά θα πρέπει να έχουν υποστεί ψυχρό γαλβάνισμα.

Να διασφαλίζουν με τον τρόπο κατασκευής τους, ελαστικότητα στα τοιχώματα και αντοχή, σε ακραίες καιρικές συνθήκες αντοχής, στον παγετό και υπεριώδη ακτινοβολία.

Να φέρουν τέσσερις ανεξαρτήτως περιστρεφόμενους τροχούς ένα σε κάθε γωνία του κάδου, καθώς και δυο πλαϊνά συστήματα ανάρτησης για την ανύψωση και ανατροπή τους, από αντίστοιχους Ευρωπαϊκών προδιαγραφών ανυψωτικούς μηχανισμούς απορριμματοφόρων οχημάτων, και πλυντηρίων κάδων, τύπου περιστροφέα με σύστημα βραχιόνων και κτένας.

Να είναι φιλικοί προς το περιβάλλον, ανθεκτικοί στην διάβρωση, απρόσβλητοι σε οξέα και χημικές ουσίες.

Να υπάρχει η δυνατότητα ανακύκλωσης του κάδου στο τέλος της ωφέλιμης ζωής του.

**Επί ποινή αποκλεισμού θα κατατεθούν δείγματα σύμφωνα με την διακήρυξη** (γίνονται δεκτά και δείγματα σε διαφορετικό χρωματισμό με διαφορετική αναγραφή στοιχείων Δήμου θερμοεκτύπωσης αλλά οπωσδήποτε με θερμοεκτύπωση)

Οι **διαστάσεις** να συμμορφώνονται με τα **ευρωπαϊκά πρότυπα EN 840-2,5,6**, όπως και

το βάρος κενού κάδου **να μην υπερβαίνει τα 55 kg, το ωφέλιμο φορτίο να είναι άνω των 450 kg και οι τροχοί διαμέτρου 200mm.** *(ανοχές ±5%)*

1. Κυρίως σώμα - κορμός

Το κυρίως σώμα των κάδων να έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που διασφαλίζει τη μέγιστη δυνατή σταθερότητα, έναντι τυχόν ανατροπής τους, καθώς και την πλήρη εκκένωση από τα απορρίμματα, με ολίσθηση, κατά τη στρέψη τους από τον μηχανισμό ανύψωσης.

Το χείλος των κάδων, περιμετρικά στο επάνω μέρος, πρέπει να τερματίζει σε κατάλληλα διαμορφωμένο κατά τη χύτευση, περιφερειακό πλαίσιο σχήματος «Π», με πρόβλεψη ειδικού νεροχύτη, για την αποφυγή εισόδου νερών της βροχής εντός των κάδων. Για μεγαλύτερη αντοχή και ακαμψία, το πλαίσιο «Π» στο κάτω μέρος του να έχει νευρώσεις κυψελοειδούς μορφής.

Λόγω του βάρους των απορριμμάτων που δέχεται κατά την μεταφορά του και την εκκένωσή του, το κυρίως σώμα του κάδου αλλά και τα πλευρικά τοιχώματα να είναι ειδικά ενισχυμένα ώστε να αποφεύγεται η παραμόρφωση των τοιχωμάτων κατά την χρήση του. Το υλικό κατά την έκχυση πρέπει να έχει ομοιόμορφη και ομοιογενή κατανομή σε όλα τα σημεία και να έχει πάχος τουλάχιστον 5,5mm στα πλαϊνά τοιχώματα και 6,5mm στον πυθμένα, με σκληρότητα SHORE ≥ (D)60**.**

Για την ανύψωση και ανατροπή τους από τον ανυψωτικό μηχανισμό των απορριμματοφόρων, οι κάδοι θα πρέπει να φέρουν στα πλευρικά τοιχώματα ισχυρές υποδοχές με συμμετρικούς κυλινδροειδείς σωλήνες (πείρους) ανάρτησης μήκους 50mm και διαμέτρου 40mm, ενισχυμένους εσωτερικά με μεταλλικούς κυλίνδρους με ικανότητα ανύψωσης και περιστροφής φορτίου άνω των 400 kg ο καθένας. Οι πείροι να έχουν τη μεγαλύτερη δυνατή τοξοειδούς μορφή επιφάνεια στήριξης της βάσης τους με το άνω χείλος του κάδου, για την όσο το δυνατόν μεγαλύτερη κατανομή των τάσεων κατά την ανύψωση των κάδων, την σταθερότητα τους και την μεγαλύτερη αντοχή. Οι εν λόγω πείροι θα χρησιμεύουν για την ασφαλή εφαρμογή στους πλευρικούς βραχίονες του ανυψωτικού μηχανισμού. Οι εν λόγω υποδοχές με τους πείρους ανάρτησης θα πρέπει να προσαρμόζονται σταθερά και ασφαλώς με τουλάχιστον πέντε (5) ισχυρούς κοχλίες επί των πλευρικών τοιχωμάτων του κυρίως σώματος ώστε να μπορούν να αντικαθίστανται εύκολα σε περίπτωση φθοράς.

Επιπροσθέτως να υπάρχει στο μήκος της εμπρόσθιας πλευράς του κάδου μια ειδική υποδοχή σχήματος κτένας σύμφωνα με τα κατά ΕΝ 840-2/5/6, η οποία θα ενσωματώνεται με το κυρίως σώμα κατά την χύτευση. Επίσης να υπάρχουν κατακόρυφες νευρώσεις σε όλο το μήκος των δύο τουλάχιστον επιφανειών.

Ο κάδος θα πρέπει να φέρει στις άνω γωνίες, τέσσερις χειρολαβές κατάλληλης διατομής και ενίσχυσης για την εύκολη μετακίνησή του και την εργονομική χρήση του. Οι χειρολαβές να είναι λείες, αποσπώμενες (αντικαθιστούμενες, ούτως ώστε σε περίπτωση θραύσης να δύναται να εγκατασταθεί άλλη ανταλλακτική χειρολαβή) Οι χειρολαβές να είναι λείες εξωτερικά και με εγκάρσιες αυλακώσεις εσωτερικά, για να δίνουν λαβή στους χρήστες που δεν θα τραυματίζει τα χέρια και παράλληλα δεν θα γλιστράει το χέρι.Να δίνουν τη δυνατότητα άνετης πρόσβασης του χεριού και να εξέχουν ελαφρώς της κατακόρυφης ακμής.

Στο κάτω τμήμα να υπάρχουν ειδικά σημεία έδρασης των τροχών, με κατάλληλα κατακόρυφα νεύρα τουλάχιστον 50 mm, για μεγαλύτερη αντοχή κατά τη χρήση και ειδικά κατά την κάθοδο από το απορριμματοφόρο και το πλυντήριο κάδων.

1. **Ειδικά**

Όλα τα πλαστικά τμήματα των κάδων (σώμα – μεντεσέδες καπακιού, καπάκι) να είναι **μονομπλόκ κατασκευασμένα με συμπαγή χύτευση και ενίσχυση πλαστικού (υψηλής πυκνότητας πολυαιθυλενίου, τουλάχιστον 0.950gr/cm3), υπό πίεση (INJECTION) από πολυαιθυλένιο υψηλού μοριακού βάρους με ειδικούς σταθεροποιητές έναντι πολυμερισμού από υπέρυθρες ακτίνες και από πρωτογενές ή ανακυκλωμένο υλικό.**

Οι κάδοι στο σύνολό τους (σώμα – μεντεσέδες καπακιού, καπάκι), να έχουν απόλυτη ανθεκτικότητα στις πολύ χαμηλές και υψηλές θερμοκρασίες, κλιματολογικές μεταβολές (και μάλιστα απότομες) και σε χημικές αντιδράσεις με υγρά και οξέα απορριμμάτων. Επίσης, να έχουν δυνατότητα ελαστικής παραμόρφωσης και αντοχή σε βανδαλισμούς.

Το σώμα του κάδου να είναι κατάλληλα ενισχυμένο στις γωνίες για προστασία του κάδου από κρούσεις κατά την χρήση του.

Ο σχεδιασμός του κάδου να είναι κατάλληλος ώστε να εγγυάται την καθαριότητα και υγιεινή χρήση του κάδου ακόμη και όταν δεν χρησιμοποιούνται πλαστικές σακούλες. Για αυτό τον λόγο η εσωτερική επιφάνεια θα πρέπει να είναι εντελώς λεία.

Η βαφή των εξωτερικών τοιχωμάτων του σώματος του κάδου θα είναι τύπου RAL, της επιλογής του Δήμου και θα επιτευχθεί στην πρώτη ύλη για ομοιογένεια και ανθεκτικότητα.

Οι κάδοι θα φέρουν ανάγλυφα κατά τη χύτευση, το λογότυπο του εργοστασίου κατασκευής, την ημερομηνία κατασκευής, τη χωρητικότητα, το διεθνές πρότυπο ΕΝ 840 και ανάγλυφη σήμανση διασφάλισης ποιότητας, για κάδους απορριμμάτων ‘’RAL’’, στο σώμα και στο καπάκι.

* 1. **Τροχοί**

Οι κάδοι θα έχουν τέσσερις τροχούς βαρέως τύπου από συμπαγές ελαστικό άριστης κατασκευής και ποιότητας, διαμέτρου ∅200 χιλ., αντοχής φορτίου τουλάχιστον 200 kg έκαστος, και ικανότητας περιστροφής τους περί κατακόρυφο άξονα κατά 360° έτσι ώστε ο κάδος να είναι ευέλικτος σε περίπτωση που θα χρειαστεί να μετακινηθεί μέσα σε στενούς χώρους .

Ο κάθε τροχός θα πρέπει να στηρίζεται σε βαρέως τύπου διχαλωτό υποστήριγμα μέσω ένσφαιρου τριβέα και θα συνδέεται με τον κάδο μέσω ειδικής βάσεως κατάλληλα ενισχυμένης και διαμορφωμένης ικανής να δέχεται τα δυναμικά φορτία και τις κρούσεις κατά την χρήση του κάδου .

Οι κάδοι να έχουν τη δυνατότητα να ακινητοποιούνται με χωριστά ποδόφρενα στους δύο μπροστινούς τροχούς που θα ενεργοποιούνται με απλό πάτημα του ποδιού.

* 1. **Οπή καθαρισμού**

Στον πυθμένα του κάδου και στο κατώτερο σημείο του θα πρέπει να υπάρχει ειδική οπή για την εκροή των υγρών μετά τον καθαρισμό του κάδου. Η οπή αυτή να καλύπτεται με ειδικό καπάκι και να έχει απόλυτη στεγανότητα.

* 1. **Καπάκι Κάδου**

Το καπάκι πρέπει να ανοίγει και να κλείνει εύκολα για την τοποθέτηση των απορριμμάτων, ενώ κατά την εκκένωση να ανοίγει αυτόματα κατά την ανύψωση του κάδου. Επίσης να έχει ειδικά ενισχυμένη κατασκευή για να αντέχει σε καταπονήσεις και χτυπήματα.

Το καπάκι και το κυρίως σώμα για λόγους μεγαλύτερης αντοχής, να συνδέονται απ΄ ευθείας και σταθερά μέσω δυο ειδικά σχεδιασμένων μεντεσέδων με ειδικούς "πείρους" που θα περιλαμβάνονται κατά την χύτευση (μονομπλόκ), αποκλειομένων των διανοίξεων οπών στο κυρίως σώμα ή το καπάκι και της χρήσης βιδών, παξιμαδιών κλπ. Μέσω των μεντεσέδων πρέπει υποχρεωτικά να σχηματίζονται δυο πρόσθετες χειρολαβές για χειρισμό του κάδου από την πίσω πλευρά.

Το καπάκι θα πρέπει να φέρει νευρώσεις, να είναι πλαστικό, μονοκόμματο, επίπεδο και ελαφρώς κεκλιμένο. Θα φέρει υποχρεωτικά μία ενιαία εσοχή τοποθετημένη σε όλο το εμπρόσθιο μέρος και κατά το μήκος των δύο πλαϊνών πλευρών (σε εύλογη διάσταση μήκους), για την διευκόλυνση του ανοίγματος του κάδου και όχι χειρολαβές, για περισσότερη αντοχή και για την αποτροπή τραβήγματος ολόκληρου του κάδου από το καπάκι ώστε να μην προκαλείται θραύση του καπακιού σε πιθανό τράβηγμα ολόκληρου του έμφορτου κάδου από τις χειρολαβές καπακιού, γεγονός που έχει παρατηρηθεί στο παρελθόν από την υπηρεσία μας σε αντίστοιχους κάδους με χειρολαβή στο καπάκι. Να είναι κατασκευασμένο από πρωτογενές ή ανακυκλωμένο πολυαιθυλένιο), να έχει ειδικά ενισχυμένη κατασκευή πάχους περίπου 4 mm., να είναι ελαφρύ αλλά ταυτόχρονα και άκαμπτο, ώστε να μην παραμορφώνεται κατά το άνοιξε-κλείσε. Το υλικό του πρέπει να είναι βραδυφλεγές, ώστε περιορίζει τις επιπτώσεις από αναφλέξεις.

Να φέρει πλαϊνό χείλος και να είναι έτσι σχεδιασμένο, ώστε να κλείνει ερμητικά, υπερκαλύπτοντας το χείλος του κυρίως σώματος ακόμα και σε κεκλιμένα επίπεδα, χωρίς κενά και αστοχίες ώστε να αποφεύγεται η διαρροή οσμών στο περιβάλλον καθώς και η εισροή νερών της βροχής, εντόμων ή τρωκτικών.

Να αντέχει σε ακραίες καιρικές συνθήκες και να μην επηρεάζεται από υπεριώδη ακτινοβολία και παγετό.

Η βαφή του καπακιού θα είναι τύπου RAL, της επιλογής του Δήμου και θα επιτευχθεί στην πρώτη ύλη για ομοιογένεια και ανθεκτικότητα.

Ο κάδος να διαθέτει **ποδομοχλό**, αποτελούμενο από πεντάλ και κατακόρυφες ράβδους, για το άνοιγμα του καπακιού.

Ο ποδομοχλός να είναι κατασκευασμένος από σωλήνα και λάμες ανύψωσης ικανού πάχους, με πρόσθετη θερμή επιψευδαργύρωση, έτσι ώστε να προστατεύεται αποτελεσματικά από την διάβρωση και να διαθέτει κατάλληλο σχήμα, ώστε να παρέχει ωφέλιμο μήκος τουλάχιστον 350 χιλιοστών, και να απέχει από το έδαφος τουλάχιστον 250 χιλιοστά, έτσι ώστε να είναι λειτουργικός, ακόμη και σε περίπτωση που αυτός θα βρίσκεται πάνω από κράσπεδο πεζοδρομίου.

**6. Λοιπά Στοιχεία**

Οι κάδοι να είναι κατάλληλοι για ανυψωτικούς μηχανισμούς που χρησιμοποιούν τα σύγχρονα απορριμματοφόρα διεθνών προδιαγραφών με σύστημα βραχιόνων. Η διαμόρφωση των κάδων να είναι τέτοια ώστε να είναι δυνατόν να ανοίγει το κάλυμμά τους και να πλένονται αυτομάτως από ειδικά οχήματα πλύσεως που κυκλοφορούν στην Ελληνική και την Διεθνή αγορά, καθώς και να είναι δυνατόν να ανυψωθούν ασφαλώς από το ανυψωτικό του πλυντηρίου κάδων.

**7. Πρόσθετα Χαρακτηριστικά**

α) Οι κάδοι να φέρουν αντανακλαστικές λωρίδες τύπου ζέβρας μήκους 40 cm στις γωνίες σύμφωνα με τον Κ.Ο.Κ έτσι ώστε να είναι ορατοί και την νύχτα για αποφυγή τροχαίων ατυχημάτων.

β) Οι κάδοι να ανταποκρίνονται στη νέα Ευρωπαϊκή Οδηγία ΕΝ 840, να διαθέτουν πιστοποιητικά διασφάλισης ποιότητας και ελέγχου της διεθνούς σειράς EN ISO 9001:2015 και EN ISO 14001:2015 του εργοστασίου κατασκευής, πιστοποιητικά ποιότητας και ελέγχου αναγνωρισμένου οργανισμού πιστοποίησης, καθώς και σήματος ασφάλειας CE. Επίσης πιστοποιητικό ποιότητας RAL-AWB, το οποίο πρέπει να έχει διάρκεια ισχύος ενός έτους μόνο (δηλαδή πρέπει να ανανεώνεται κάθε χρόνο, ώστε να ελέγχεται διαρκώς από ανεξάρτητο γραφείο ελέγχου η ποιότητα των κάδων). Όλα τα παραπάνω πιστοποιητικά να βρίσκονται εν ισχύ τόσο κατά τον χρόνο διεξαγωγής του διαγωνισμού όσο και κατά τον χρόνο τελικής παράδοσης των κάδων στον Δήμο.

γ) Στους κάδους θα υπάρχουν ευανάγνωστα τα παρακάτω στοιχεία με ανάγλυφη ανεξίτηλη θερμοεκτύπωση:

* Χαρακτηριστικά στοιχεία ιδιοκτησίας του Δήμου: «ΔΗΜΟΣ ΑΙΓΑΛΕΩ 2025». Σε όλους τους κάδους θα υπάρχουν επίσης τα εξής στοιχεία (ανάγλυφα):
* Ηχητική στάθμη (όχι μεγαλύτερη από 99 dB(A)
* Η χωρητικότητα των κάδων σε λίτρα
* Το συνολικό επιτρεπόμενο βάρος σε κιλά
* Η σήμανση CE
* Η σήμανση EN840
* Το έτος κατασκευής
* Η ανάγλυφη σήμανση διασφάλισης ποιότητας, για κάδους απορριμμάτων, ‘’RAL’’ , στο σώμα και στο καπάκι.

**Ποιότητα, Καταλληλότητα και Αξιοπιστία**

Με την προσφορά να κατατεθεί:

* Δήλωση συμμόρφωσης CE (στην Ελληνική γλώσσα ή επίσημη μετάφραση σε αυτή).
* Αντίγραφα πιστοποιητικών διασφάλισης ποιότητας της σειράς EN ISO 9001:2015, EN ISO 14001:2015 και EN ISO 45001:2018 σε ισχύ του κατασκευαστή και του προμηθευτή (οικονομικού φορέα). Τα πιστοποιητικά αυτά θα πρέπει να έχουν εκδοθεί από διαπιστευμένους φορείς πιστοποίησης, διαπιστευμένους προς τούτο από το Εθνικό Σύστημα Διαπίστευσης Α.Ε. (Ε.Σ.Υ.Δ.) ή από φορέα διαπίστευσης μέλος της Ευρωπαϊκής συνεργασίας για τη διαπίστευση (European Cooperation for Accreditation) και μέλος της αντίστοιχης συμφωνίας αμοιβαίας αναγνώρισης (Μ.L.A.)
* Αντίγραφα πιστοποιητικού **EN840/2/5/6** από αναγνωρισμένο κέντρο ελέγχου (στην Ελληνική γλώσσα ή επίσημη μετάφραση σε αυτή).
* Οι προσφερόμενοι κάδοι θα πρέπει, **επί ποινή αποκλεισμού**, να είναι πιστοποιημένοι κατά **RAL GZ 951/1 διάρκειας ισχύος ενός έτους.** Το πιστοποιητικό αυτό πρέπει να έχει εκδοθεί απόκέντρο ελέγχου αναγνωρισμένο από τον οργανισμό **RAL** γιαελέγχους και έκδοση του αντίστοιχου πιστοποιητικού και να είναι σε χρονική ισχύ. Αντίγραφου του πιστοποιητικού RAL (στην Ελληνική γλώσσα ή επίσημη μετάφραση σε αυτή) θα πρέπει να υποβληθεί με την προσφορά**.**

**Τεχνική Υποστήριξη**

Ο Οικονομικός φορέας με την προσφορά οφείλει να καταθέσει:

* Δήλωση για τον προσφερόμενο χρόνο ισχύος της εγγύησης καλής λειτουργίας για δυο έτη τουλάχιστον. Η εγγύηση να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό).
* Δήλωση για το χρόνο παροχής ανταλλακτικών και για το διάστημα παράδοσης των ζητούμενων κάθε φορά ανταλλακτικών (τουλάχιστον 10έτη).
* Δήλωση για τον τρόπο αντιμετώπισης των αναγκών συντήρησης / service. Η ανταπόκριση του συνεργείου συντήρησης / αποκατάστασης θα γίνεται το πολύ εντός δύο (2) εργασίμων ημερών από την έγγραφη ειδοποίηση περί βλάβης και η έντεχνη αποκατάσταση το πολύ εντός είκοσι (20) εργασίμων ημερών.
* Δήλωση για το παρεχόμενο χρόνο παράδοσης των κάδων που δεν μπορεί να είναι μεγαλύτερος των 120 ημερών.

**Συμπληρωματικά Στοιχεία της Τεχνικής Προσφοράς**

Ο προσφέρων πρέπει να καταθέσει και τα παρακάτω στοιχεία :

1. Αναλυτική τεχνική περιγραφή των κάδων στην Ελληνική γλώσσα. Θα συνοδεύεται από prospectus με αναλυτικά τεχνικά στοιχεία (τα εμπορικά - τεχνικά φυλλάδια – εγχειρίδια, μπορούν να είναι στη Αγγλική μόνο γλώσσα, χωρίς επίσημη μετάφραση).
2. Πλήρη στοιχεία του εργοστασίου κατασκευής.
3. Ο συμμετέχων θα πρέπει να υποβάλλει αντίγραφα, επίσημα δημοσιευμένων ισολογισμών, όπου δεν θα παρουσιάζονται ζημίες για τα τρία προηγούμενα έτη, από τη διενέργεια του διαγωνισμού.
4. Υπεύθυνη Δήλωση του Ν.1599/86/Βεβαίωση του νόμιμου εκπροσώπου του εργοστασίου κατασκευής στο οποίο θα κατασκευαστούν τα υλικά, στην οποία θα δηλώνεται ότι:

α) αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο.

β) θα καλύψει τον Δήμο με ανταλλακτικά τουλάχιστον επί 10 έτη, ακόμη και απευθείας αν αυτό κριθεί σκόπιμο.

γ) θα καλύψει τον Δήμο με την προσφερόμενη εγγύηση ακόμη και απευθείας αν αυτό απαιτηθεί.

|  |
| --- |
| **Α.2. Μεταλλικοί τροχήλατοι κάδοι απορριμμάτων 1.100 lt με πλαστικό καπάκι**  |

**CPV : 44613700-7**

**Σκοπός**

Η παρούσα τεχνική προδιαγραφή έχει σκοπό να καθορίσει τις ελάχιστες απαιτήσεις για την προμήθεια Μεταλλικών τροχήλατων κάδων απορριμμάτων 1.100 lt με πλαστικό καπάκι.

**Γενικά Χαρακτηριστικά - Περιγραφή**

Οι κάδοι μηχανικής αποκομιδής να είναι πρόσφατης κατασκευής (τελευταίου 6-μήνου), εύχρηστοι, να ακολουθούν τα **ευρωπαϊκά πρότυπα EN 840-2,5,6** όπως ισχύουν στην τελευταία τους έκδοση και να είναι στιβαροί και ικανοί να δεχθούν οικιακά, εμπορικά και βιομηχανικά απορρίμματα καθώς και σκληρόκοκα και ογκώδη απορρίμματα χωρίς να καταστρέφονται εύκολα από μηχανικές καταπονήσεις και από κακή χρήση.

**Η χωρητικότητα των κάδων να είναι περίπου 1.100 λίτρα.**

Όλα τα μεταλλικά και πλαστικά μέρη να είναι κατάλληλα για χρήση σε κάδους απορριμμάτων, μεγάλης αντοχής σε βανδαλισμούς και αναφλέξεις / πυρπολήσεις σε υγρά και οξέα, σε υπεριώδη ακτινοβολία (UV), καθώς και μεγάλης αντιδιαβρωτικής αντοχής.

Ειδικότερα, όπου ο κάδος φέρει μεταλλικά εξαρτήματα αυτά θα πρέπει να έχουν υποστεί ψυχρό γαλβάνισμα.

Να διασφαλίζουν με τον τρόπο κατασκευής τους, αντοχή σε ακραίες καιρικές συνθήκες αντοχής, στον παγετό και υπεριώδη ακτινοβολία.

Να φέρουν τέσσερις ανεξαρτήτως περιστρεφόμενους τροχούς ένα σε κάθε γωνία του κάδου, καθώς και δυο πλαϊνά συστήματα ανάρτησης για την ανύψωση και ανατροπή τους, από αντίστοιχους Ευρωπαϊκών προδιαγραφών ανυψωτικούς μηχανισμούς απορριμματοφόρων οχημάτων, και πλυντηρίων κάδων, τύπου περιστροφέα με σύστημα βραχιόνων και κτένας.

Να είναι φιλικοί προς το περιβάλλον, ανθεκτικοί στην διάβρωση, απρόσβλητοι σε οξέα και χημικές ουσίες.

Να υπάρχει η δυνατότητα ανακύκλωσης του κάδου στο τέλος της ωφέλιμης ζωής του.

**Επί ποινή αποκλεισμού θα κατατεθούν δείγματα σύμφωνα με την διακήρυξη** (γίνονται δεκτά και δείγματα σε διαφορετικό χρωματισμό με διαφορετική αναγραφή στοιχείων Δήμου

Οι **διαστάσεις** να συμμορφώνονται με τα **ευρωπαϊκά πρότυπα EN 840-2,5,6**.

Οι κάδοι θα είναι κατασκευασμένοι από ειδικής ποιότητας χαλυβδοελάσματα, πάχους **1,50** χιλιοστών για τον πυθμένα και **1,25** χιλιοστών για το σώμα, με πρόσθετη θερμή επιψευδαργύρωση κατά EN ISO 1461:2022 μετά την πλήρη συγκόλληση και ενσωμάτωση όλων των μεταλλικών μερών σε πλήρες μπάνιο εγγυημένης καθαρότητας ψευδαργύρου**,**  έτσι ώστε να προστατεύονται αποτελεσματικά από την διάβρωση.

Το βάρος κενού κάδου **να μην υπερβαίνει τα 110 kg, το ωφέλιμο φορτίο δεν θα πρέπει να είναι μικρότερο από 420 kg και οι τροχοί διαμέτρου 200mm.** *(ανοχές ±5%)*

1. Κυρίως σώμα - κορμός

Το κυρίως σώμα των κάδων να έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που διασφαλίζει τη μέγιστη δυνατή σταθερότητα, έναντι τυχόν ανατροπής τους, καθώς και την πλήρη εκκένωση από τα απορρίμματα, με ολίσθηση, κατά τη στρέψη τους από τον μηχανισμό ανύψωσης.

Το χείλος των κάδων, περιμετρικά στο επάνω μέρος, πρέπει να τερματίζει σε κατάλληλα διαμορφωμένο κατά τη χύτευση, περιφερειακό πλαίσιο σχήματος «Π», με πρόβλεψη ειδικού νεροχύτη, για την αποφυγή εισόδου νερών της βροχής εντός των κάδων και την διαφυγή δυσάρεστων οσμών. Η διαμόρφωση αυτή θα αποτελεί παράλληλα και μηχανισμό ανάρτησης του κάδου τύπου ‘’χτένας’’.

Η συγκόλληση των κύριων χαλυβδοελασμάτων του σώματος των κάδων θα γίνεται εσωτερικά ή εξωτερικά.

Λόγω της μεγάλης χωρητικότητας των κάδων και των καταπονήσεων που δέχονται από υπερφορτώσεις και μηχανικές καταπονήσεις, το κυρίως σώμα των κάδων επί ποινή αποκλεισμού θα έχει κατάλληλες πολλαπλές και συνεχόμενες βαθιές πρεσσαριστές κάθετες νευρώσεις με καθαρό εξωτερικό φάρδος τουλάχιστον 60mm, τουλάχιστον 4 σε κάθε πλευρά του κάδου (μπροστινή, πισινή, πλαϊνές), επίσης, στην πρόσθια και οπίσθια πλευρά του κάδου θα πρέπει να υπάρχει ειδική πρεσσαριστή εσοχή μεγέθους κατά ελάχιστο 100Χ250 χιλιοστά και βάθους κατά ελάχιστο 2 χιλιοστά ικανή να φιλοξενήσει και να προστατέψει το αυτοκόλλητο με τα στοιχεία ιδιοκτησίας του φορέα από μηχανικές καταπονήσεις κατά την αποκομιδή και πλύση των κάδων από τα ανάλογα οχήματα, επίσης θα φέρει εξωτερικά δύο πρόσθετες ενισχυτικές γονατίδες οι οποίες θα έχουν ειδικές πρεσσαριστές νευρώσεις για μέγιστη ενίσχυση στα σημεία στρέψεως ικανού πάχους για μεγαλύτερη ανθεκτικότητα και αποφυγή παραμορφώσεων κατά τη χρήση τους.

Για την ανύψωση και ανατροπή τους οι κάδοι φέρουν στα πλευρικά τοιχώματα δύο μεταλλικά διαμορφωμένα πλαίσια (κιθάρες) ηλεκτροσυγκολλημένες τόσο στο σώμα του κάδου αλλά και στους πείρους ανάρτησης, ώστε να επιτευχθεί η μέγιστη ασφάλεια και ισχυροποίηση του μηχανισμού ανάρτησης ενάντια στις παραμορφώσεις από την υπερφόρτωση. Οι πείροι ανάρτησης θα είναι κατασκευασμένοι από σωλήνα βαρέως τύπου διαμέτρου 40 (+/- 2,00) χιλιοστών.

Στο κυρίως σώμα των κάδων θα υπάρχουν εργονομικά κατανεμημένες τουλάχιστον τέσσερις (4) χαλύβδινες στιβαρής κατασκευής και εύχρηστες χειρολαβές για την εύκολη μετακίνηση τους κατασκευασμένες από χαλυβδόφυλο

1. **Ειδικά**

Οι κάδοι στο σύνολό τους (σώμα – μεντεσέδες καπακιού, καπάκι), να έχουν απόλυτη ανθεκτικότητα στις πολύ χαμηλές και υψηλές θερμοκρασίες, κλιματολογικές μεταβολές (και μάλιστα απότομες) και σε χημικές αντιδράσεις με υγρά και οξέα απορριμμάτων. Επίσης, να έχουν αντοχή σε βανδαλισμούς.

Ο σχεδιασμός του κάδου να είναι κατάλληλος ώστε να εγγυάται την καθαριότητα και υγιεινή χρήση του κάδου ακόμη και όταν δεν χρησιμοποιούνται πλαστικές σακούλες. Για αυτό τον λόγο η εσωτερική επιφάνεια θα πρέπει να είναι εντελώς λεία.

* 1. **Τροχοί**

Οι τροχοί των κάδων θα πρέπει να είναι:

Βαρέως τύπου ανεξάρτητοι αυτοπηδαλιοχούμενοι, με μεταλλική ζάντα και με συμπαγές ελαστικό περίβλημα, για την αθόρυβη κύλιση του κάδου, διαμέτρου 200 χιλιοστών, και αντοχής φορτίου, τουλάχιστον 200 κιλών ο κάθε ένας.

Κάθε τροχός θα πρέπει να έχει την δυνατότητα, εκτός από την οριζόντια αθόρυβη περιστροφή, να περιστρέφεται και στον κάθετο άξονά του κατά 360, έτσι ώστε οι κάδοι να είναι ευέλικτοι και να καθίσταται εύκολη η μετατόπισή τους.

Οι τροχοί θα πρέπει να εδράζονται σε αντίστοιχες εργονομικά τοποθετημένες κονσόλες ανάρτησης και η ενσωμάτωσή τους θα επιτυγχάνεται με 4 βίδες και αντίστοιχα παξιμάδια ασφάλειας ο κάθε ένας.

Οι κονσόλες ανάρτησης θα πρέπει να είναι βαρέως τύπου, από χαλυβδοέλασμα πάχους τουλάχιστον 3 χιλιοστών, έτσι ώστε να εξασφαλίζεται μεγάλη αντοχή, στα τυχόν υπέρβαρα φορτία και τις μηχανικές καταπονήσεις, θα είναι συγκολλημένες σε κάθε γωνία.

Θα πρέπει να φέρουν πέδηση, που θα περιλαμβάνει ποδοπετάλ (τροχοδέτη) στους δύο εμπρόσθιους τροχούς, για την ακινητοποίηση τους. Η πέδηση, θα πρέπει να ενεργοποιείται με απλό πάτημα προς τα κάτω του ποδοπετάλ (τροχοδέτη) ώστε να είναι εύχρηστοι για τους εργαζομένους στην καθαριότητα.

* 1. **Οπή καθαρισμού**

Στον πυθμένα του κάδου και στο κατώτερο σημείο του θα πρέπει να υπάρχει ειδική οπή για την εκροή των υγρών μετά τον καθαρισμό του κάδου. Η οπή αυτή να καλύπτεται με ειδικό καπάκι και να έχει απόλυτη στεγανότητα.

* 1. **Καπάκι Κάδου**

Ο κάδος θα φέρει εύχρηστο και ελαφρύ πλαστικό καπάκι, **με διπλό τοίχωμα**, κατάλληλου πάχους που του προσδίδει ανθεκτικότητα. (πάχους περίπου 5mm , 2,5mm έκαστο τοίχωμα) το βάρος του καπακιού θα πρέπει να είναι τουλάχιστον 6.4kg ώστε να επιτευχθεί η απαραίτητη ενδυνάμωση και αντοχή του στις ακραίες συνθήκες που πολλές φορές αντιμετωπίζει.

Έντονη κύρτωση (τοξοειδής νευρώσεις) με κορυφή ύψους 160mm περίπου πάνω από το Π του κάδου, ώστε να ολισθαίνουν τα νερά της βροχής, καθώς και για μεγαλύτερη αντοχή.

Να είναι κατασκευασμένο από πρωτογενές πολυαιθυλένιο, να διαθέτει σταθερότητα κατασκευής και να περιορίζει τις επιπτώσεις από αναφλέξεις. Ο τρόπος κατασκευής του να του παρέχει τη δυνατότητα, να έχει ελαστική παραμόρφωση, να αντέχει σε ακραίες καιρικές συνθήκες και να μην επηρεάζεται από την υπεριώδη ακτινοβολία και τον παγετό. Δεξιά και αριστερά των τοξοειδών νευρώσεων στα σημεία επαφής και λειτουργίας με τις λάμες του ποδομοχλού θα πρέπει επι ποινή αποκλεισμού να υπάρχουν ειδικές ενισχύσεις πάχους 30mm επι πλέον του κυρίως σώματος του καπακιού, ενώ επάνω στις ενισχύσεις θα υπάρχουν ευθείες κάθετες νευρώσεις συνολικού μήκους περίπου 600mm και φάρδους 60mm που θα εξασφαλίζουν την απρόσκοπτη λειτουργία του ποδομοχλού ως προς το καπάκι ενώ εσωτερικά θα φέρουν πρόσθετα γαλβάνιζέ λαμάκια η ροδάκι για την μείωση της τριβής.

Το καπάκι ανάγλυφα θα φέρει τα στοιχεία του κατασκευαστικού του οίκου και το μοντέλο του, τα στοιχεία του κατασκευαστή των κάδων εντός ειδικής πρεσσαριστής εσοχής, και το σήμα απαγορευτικού φωτιάς και βανδαλισμού.

Το καπάκι θα φέρει προεγκατάσταση κλειδαριάς με τρίγωνο κλειδί, ώστε να μπορεί να εφαρμόσει σε αυτό κλειδαριά χωρίς ιδιοκατασκευες.

Το πλαστικό καπάκι θα φέρει εμπρόσθια τρεις πρεσσαριστές χειρολαβές.

Κατά την ανατροπή των κάδων για την εκκένωση τους στο απορριμματοφόρο το άνοιγμα του καπακιού να επιτυγχάνεται αυτόματα με το βάρος του ενώ κατά την επιστροφή του στο έδαφος θα επιστρέφει στη αρχική του θέση. Ο χρωματισμός του θα γίνει με προσθήκη χρωστικής στην πρώτη ύλη κατά την επεξεργασία ενώ δεν θα προσβάλλεται από την υπέρυθρη και υπεριώδη ακτινοβολία το χρώμα του θα είναι πράσινο. Να συνδέεται στο κυρίως σώμα με κατάλληλους στιβαρής κατασκευής μεντεσέδες διαμορφωμένους σε χειρολαβές για άνετη είσοδο χεριού, που εδράζονται στην επάνω, πίσω πλευρά των κάδων, διασφαλίζοντας τη μέγιστη δυνατή προστασία από μηχανικές καταπονήσεις.

Οι κάδοι, θα πρέπει να φέρουν εύχρηστο και στιβαρής κατασκευής ***ποδομοχλό*** για το άνοιγμά του καπακιού με το πόδι χωρίς την παρεμβολή χεριών. Ο ποδομοχλός θα πρέπει να είναι κατασκευασμένος από σωλήνα Φ26 και λάμες ανύψωσης πάχους 5mm. Το σύστημα θα προσαρμόζεται σε ηλεκτροσυγκολλημένη βάση στην κάτω πλευρά του πυθμένα.

Όλα θα είναι γαλβανιζε.

Τα προς προμήθεια προϊόντα επί ποινή αποκλεισμού πρέπει να ανταποκρίνονται απόλυτα στα τεχνικά χαρακτηριστικά της μελέτης.

**6. Λοιπά Στοιχεία**

Οι κάδοι να είναι κατάλληλοι για ανυψωτικούς μηχανισμούς που χρησιμοποιούν τα σύγχρονα απορριμματοφόρα διεθνών προδιαγραφών με σύστημα βραχιόνων. Η διαμόρφωση των κάδων να είναι τέτοια ώστε να είναι δυνατόν να ανοίγει το κάλυμμά τους και να πλένονται αυτομάτως από ειδικά οχήματα πλύσεως που κυκλοφορούν στην Ελληνική και την Διεθνή αγορά, καθώς και να είναι δυνατόν να ανυψωθούν ασφαλώς από το ανυψωτικό του πλυντηρίου κάδων.

**7. Πρόσθετα Χαρακτηριστικά**

Οι κάδοι θα πρέπει να φέρουν δύο αυτοκόλλητες αντανακλαστικές λωρίδες σύμφωνα με τον Κ.Ο.Κ έτσι ώστε να είναι ορατοί κατά τη νύχτα για την αποφυγή τροχαίων ατυχημάτων.

Ο κατασκευαστής των κάδων θα πρέπει να διαθέτει επί ποινή αποκλεισμού EN ISO 9001:2015 , 14001, και 45001, πιστοποιητικά ελέγχου ποιότητας ΕΝ-840 /2/5/6, πιστοποιητικά ποιότητας ηλεκτροσυγκολλητών σύμφωνα με την οδηγία ΕΝ ISO 9606, πιστοποιητικό συγκολλήσεων κατά EN ISO 3834-2:2021 καθώς και δήλωση συμμόρφωσης σήματος CE & ΕΚ κατασκευαστή.

γΣτο κυρίως σώμα των μεταλλικών κάδων, θα πρέπει να υπάρχουν ευανάγνωστα τα στοιχεία του κατασκευαστικού οίκου ανάγλυφα μπροστά και πίσω ώστε ακόμα και αν χαλάσει το ένα να υπάρχει τρόπος να αναζητηθούν ανταλλακτικά στο μέλλον για το προϊόν.

Χαρακτηριστικά στοιχεία ιδιοκτησίας του Φορέα και έτος σε αυτοκόλλητο βινυλίου εντός της ειδικής πρεσσαριστής εσοχής.

 Επίσης σε αυτοκόλλητο θα αναγράφεται:

 α) Επωνυμία κατασκευαστικού οίκου.

 β) Ονομαστική χωρητικότητα του κάδου σε λίτρα.

 γ) Έτος κατασκευής του κάδου

 δ) Ημερομηνία κατασκευής.

 ε) Νόρμα που ανταποκρίνεται ο κάδος.

 ζ) Τύπος του κάδου .

 η) Το ωφέλιμο φορτίο του κάδου.

 θ) Αριθμός σειράς παραγωγής.

**Ποιότητα, Καταλληλότητα και Αξιοπιστία**

Με την προσφορά να κατατεθεί:

* Δήλωση συμμόρφωσης CE (στην Ελληνική γλώσσα ή επίσημη μετάφραση σε αυτή).
* Αντίγραφα πιστοποιητικών διασφάλισης ποιότητας της σειράς EN ISO 9001:2015, 14001 και 45001 σε ισχύ του κατασκευαστή και του προμηθευτή (οικονομικού φορέα). Τα πιστοποιητικά αυτά θα πρέπει να έχουν εκδοθεί από διαπιστευμένους φορείς πιστοποίησης, διαπιστευμένους προς τούτο από το Εθνικό Σύστημα Διαπίστευσης Α.Ε. (Ε.Σ.Υ.Δ.) ή από φορέα διαπίστευσης μέλος της Ευρωπαϊκής συνεργασίας για τη διαπίστευση (European Cooperation for Accreditation) και μέλος της αντίστοιχης συμφωνίας αμοιβαίας αναγνώρισης (Μ.L.A.)
* Αντίγραφα πιστοποιητικού **EN840/2/5/6** από αναγνωρισμένο κέντρο ελέγχου (στην Ελληνική γλώσσα ή επίσημη μετάφραση σε αυτή).

**Τεχνική Υποστήριξη**

Ο Οικονομικός φορέας με την προσφορά οφείλει να καταθέσει:

* Δήλωση για τον προσφερόμενο χρόνο ισχύος της εγγύησης καλής λειτουργίας για δυο (2) έτη τουλάχιστον. Η εγγύηση να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό).
* Δήλωση για το χρόνο παροχής ανταλλακτικών και για το διάστημα παράδοσης των ζητούμενων κάθε φορά ανταλλακτικών (τουλάχιστον 10έτη).
* Δήλωση για τον τρόπο αντιμετώπισης των αναγκών συντήρησης / service. Η ανταπόκριση του συνεργείου συντήρησης / αποκατάστασης θα γίνεται το πολύ εντός δύο (2) εργασίμων ημερών από την έγγραφη ειδοποίηση περί βλάβης και η έντεχνη αποκατάσταση το πολύ εντός είκοσι (20) εργασίμων ημερών.
* Δήλωση για το παρεχόμενο χρόνο παράδοσης των κάδων που δεν μπορεί να είναι μεγαλύτερος των 120 ημερών.

**Συμπληρωματικά Στοιχεία της Τεχνικής Προσφοράς**

Ο προσφέρων πρέπει να καταθέσει και τα παρακάτω στοιχεία :

1. Αναλυτική τεχνική περιγραφή των κάδων στην Ελληνική γλώσσα. Θα συνοδεύεται από prospectus με αναλυτικά τεχνικά στοιχεία (τα εμπορικά - τεχνικά φυλλάδια – εγχειρίδια, μπορούν να είναι στη Αγγλική μόνο γλώσσα, χωρίς επίσημη μετάφραση).
2. Πλήρη στοιχεία του εργοστασίου κατασκευής.
3. Ο συμμετέχων θα πρέπει να υποβάλλει αντίγραφα, επίσημα δημοσιευμένων ισολογισμών, όπου δεν θα παρουσιάζονται ζημίες για τα τρία προηγούμενα έτη, από τη διενέργεια του διαγωνισμού.
4. Υπεύθυνη Δήλωση του Ν.1599/86/Βεβαίωση του νόμιμου εκπροσώπου του εργοστασίου κατασκευής στο οποίο θα κατασκευαστούν τα υλικά, στην οποία θα δηλώνεται ότι:

α) αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο.

β) θα καλύψει τον Δήμο με ανταλλακτικά τουλάχιστον επί 10 έτη, ακόμη και απευθείας αν αυτό κριθεί σκόπιμο.

γ) θα καλύψει τον Δήμο με την προσφερόμενη εγγύηση ακόμη και απευθείας αν αυτό απαιτηθεί.

**ΟΜΑΔΑ Β.**

**Μεταλλικοί επιδαπέδιοι κάδοι απορριμμάτων και χειραμαξίδια οδοκαθαρισμού**

|  |
| --- |
| **Β.1. Προμήθεια μεταλλικών επιδαπέδιων κάδων απορριμμάτων 100 lt** |

**CPV : 34928480-6**

**Τεχνικά χαρακτηριστικά – απαιτήσεις**

Οι επιδαπέδιοι απορριμματοδέκτες, είναι καινούργιοι, αμεταχείριστοι , υψηλής ποιότητας κατασκευής και εξαιρετικά ανθεκτικοί ως προς την αντοχή τους σε χτυπήματα.

Πρόκειται για κατασκευή επιδαπέδιου κάδου απορριμματοδέκτη (καλάθι) από γαλβανισμένη λαμαρίνα πάχους 2,0 mm κυλινδρικής διατομής - σώμα και πυθμένας με δυνατότητα πάκτωσης στο έδαφος, χωρίς καπάκι, με χαλύβδινο εσωτερικό γαλβανισμένο κάδο κυλινδρικής διατομής χωρητικότητας **100 λίτρων** ειδικό χείλος στο επάνω μέρος του για επιπλέον νεύρωση και ασφάλεια.

Στον κορμό του κάθε απορριμματοδέκτη υπάρχουν περιμετρικές διατρήσεις για αύξηση της μηχανικής αντοχής του και την καλαίσθητη εμφάνιση ενώ ο εσωτερικός κάδος φέρει διακοσμητικές περιμετρικά ραβδώσεις, οι οποίες χρησιμεύουν για την καλαισθησία αλλά και την αντοχή του κάδου.

Στο επάνω μέρος του εσωτερικού κάδου περιμετρικά έχει διαμορφωθεί κατάλληλο χείλος για την αποφυγή ατυχημάτων και την ενίσχυση της αντοχής του. Το χείλος είναι μονοκόμματο με το εσωτερικό καλάθι και όχι κολλημένο διαμέτρου περίπου 7mm. Ο πυθμένας του φέρει 2 οπές διαφυγής κατάλληλες για την αποστράγγιση των όμβριων και των υγρών των απορριμμάτων που εισέρχονται στον κάδο.

Η διατομή του επιδαπέδιου κάδου είναι κυκλική με διάμετρο 46,5 cm και ύψος 71,5 cm , μαζί με την στήριξή του στο έδαφος. Η στήριξη του κάδου γίνεται με τέσσερα μεταλλικά στηρίγματα ύψους 10 cm (κατάλληλου πάχους και αντοχής). Το συνολικό βάρος του κάδου είναι περίπου **23,50 kg**.

Ο κάδος θα είναι βαμμένος σε φούρνο με ηλεκτροστατική πούδρα με αντιοξειδωτική βαφή μεταλλικής υφής χρώματος της επιλογής του Δήμου με αντιγκράφιτι qualisteel C4,C5 προδιαγραφές.

Θα υπάρχει ευανάγνωστο λογότυπο καθ’ υπόδειξη της Υπηρεσίας σε μεταλλική ανοξείδωτη πινακίδα ελάχιστων διαστάσεων 14cm Χ 11cm με τρόπο που δεν καταστρέφετε και όχι αυτοκόλλητο.

Οι διαστάσεις και διατομές των μεταλλικών στοιχείων είναι επαρκείς για να παραλάβουν με ασφάλεια τα φορτία για τα οποία έχουν μελετηθεί, ώστε να αντέχουν στη διάβρωση και σε αντίξοες καιρικές συνθήκες.

Ειδικό σύστημα χωνευτής κλειδαρίας που θα ασφαλιζει το εσωτερικό καλάθι από κλοπή. Η κλειδαρια θα φερει κλειδι με σύστημα push and turn.

**Πρότυπα διασφάλισης ποιότητας και πρότυπα περιβαλλοντικής διαχείρισης**

Η προσκόμιση των παρακάτω πιστοποιητικών/εγγράφων κρίνεται απαραίτητη για την διασφάλιση της ποιότητας των προς προμήθεια προϊόντων αλλά και της περιβαλλοντικής διαχείρισης.

* EN ISO 9001:2015 Για την κατασκευή και βαφή των προϊόντων.
* EN ISO 14001:2015 Για την κατασκευή και βαφή των προϊόντων.
* EN ISO 45001:2018 Για την κατασκευή και βαφή των προϊόντων.
* ISO 3834:2021 του εργοστασίου κατασκευής
* ISO 9606:2017 ηλεκτροσυγκολλητών
* Άδεια χρήσης σήματος Qualisteel coat C4 ή C5 για την βαφή των κάδων

Δήλωση συνεργασίας του κατασκευαστή με τον αρμόδιο φορέα για την βαφή των κάδων εάν δεν είναι ο ίδιος αρμόδιος για την βαφή.

Στην περίπτωση που ο υποψήφιος ανάδοχος οικονομικός φορέας δεν είναι ο ίδιος κατασκευαστής κρίνεται απαραίτητη η προσκόμιση

* EN ISO 9001:2015 Για την συναφή με τον διαγωνισμό εμπορική του δραστηριότητά.
* EN ISO 14001:2015 Για την συναφή με τον διαγωνισμό εμπορική του δραστηριότητά.
* EN ISO 45001:2018 Για την συναφή με τον διαγωνισμό εμπορική του δραστηριότητα.

|  |
| --- |
| **Β.2. Προμήθεια μεταλλικών επιδαπέδιων κάδων απορριμμάτων 70 lt** |

**CPV : 34928480-6**

**Τεχνικά χαρακτηριστικά – απαιτήσεις**

Οι επιδαπέδιοι απορριμματοδέκτες, είναι καινούργιοι, αμεταχείριστοι , υψηλής ποιότητας κατασκευής και εξαιρετικά ανθεκτικοί ως προς την αντοχή τους σε χτυπήματα.

Πρόκειται για κατασκευή επιδαπέδιου κάδου απορριμματοδέκτη (καλάθι) από γαλβανισμένο χάλυβα πάχους 2,0 mm κυλινδρικής διατομής σώμα και πυθμένας με δυνατότητα πάκτωσης στο έδαφος, χωρίς καπάκι, με χαλύβδινο εσωτερικό γαλβανισμένο κάδο κυλινδρικής διατομής χωρητικότητας περίπου **70 λίτρων**.

Στον κορμό του κάθε απορριμματοδέκτη υπάρχουν περιμετρικές διακοσμητικές διατρήσεις για αύξηση της μηχανικής αντοχής του και την καλαίσθητη εμφάνιση ενώ ο εσωτερικός κάδος φέρει διακοσμητικές περιμετρικά ραβδώσεις, οι οποίες χρησιμεύουν για την καλαισθησία αλλά και την αντοχή του κάδου .

το επάνω μέρος του εσωτερικού κάδου περιμετρικά έχει διαμορφωθεί κατάλληλο κυλινδρικό χείλος για την αποφυγή ατυχημάτων και την ενίσχυση της αντοχής του, το χείλος είναι τουλάχιστον 7mm διάμετρο και κατασκευάζεται από καλούπι χωρίς κόλληση. Ο πυθμένας του φέρει οπή/ες διαφυγής κατάλληλες για την αποστράγγιση των ομβρίων και των υγρών των απορριμμάτων που εισέρχονται στον κάδο. Θα υπάρχει σύστημα κλειδώματος του εσωτερικού κάδου με κλειδαριά τεχνολογία Push and turn ενώ θα δοθούν και τα ανάλογά κλειδιά. Δεν θα υπάρχουν βίδες για την συγκράτηση της κλειδαριάς αλλά πριτσίνια και άξονες ενώ όλο το σύστημα της κλειδαριάς θα αλλάζει εύκολα σε περίπτωση αντικατάστασης

Η διατομή του επιδαπέδιου κάδου είναι κυκλική με διάμετρο 38,8cm περίπου και ύψος 71,5cm περίπου , μαζί με την στήριξή του στο έδαφος. Η στήριξη του κάδου γίνεται με τέσσερα μεταλλικά στηρίγματα ύψους περίπου 10cm (κατάλληλου πάχους και αντοχής) . Το συνολικό βάρος του κάδου είναι **19 kg** περίπου.

Ο κάδος θα είναι βαμμένος σε φούρνο με ηλεκτροστατική πούδρα με αντιοξειδωτική βαφή μεταλλικής υφής χρώματος επιλογής του φορέα με αντιγκράφιτι qualisteel C4,C5 προδιαγραφες.

Θα υπάρχει ευανάγνωστο λογότυπο καθ’ υπόδειξη της Υπηρεσίας σε μεταλλική ανοξείδωτη πινακίδα

ελάχιστων διαστάσεων 14cm Χ 11cm το λογότυπο δεν θα καταστρέφετε και δεν θα είναι αυτοκόλλητο

**Πρότυπα διασφάλισης ποιότητας και πρότυπα περιβαλλοντικής διαχείρισης**

Οι προσκομίσει των παρακάτω πιστοποιητικών/εγγράφων κρίνεται απαραίτητη για την διασφάλιση της ποιότητας των προς προμήθεια προϊόντων αλλά και της περιβαλλοντικής διαχείρισης.

* EN ISO 9001:2015 Για την κατασκευή και βαφή των προϊόντων.
* EN ISO 14001:2015 Για την κατασκευή και βαφή των προϊόντων.
* EN ISO 45001:2018 Για την κατασκευή και βαφή των προϊόντων.
* ISO 3834:2021 του εργοστασίου κατασκευής
* ISO 9606:2017 ηλεκτροσυγκολλητών
* Άδεια χρήσης σήματος Qualisteel coat C4 ή C5 για την βαφή των κάδων

Δήλωση συνεργασίας του κατασκευαστή με τον αρμόδιο φορέα για την βαφή των κάδων εάν δεν είναι ο ίδιος αρμόδιος για την βαφή.

Στην περίπτωση που ο υποψήφιος ανάδοχος οικονομικός φορέας δεν είναι ο ίδιος κατασκευαστής κρίνεται απαραίτητη η προσκόμιση

* EN ISO 9001:2015 Για την συναφή με τον διαγωνισμό εμπορική του δραστηριότητά.
* EN ISO 14001:2015 Για την συναφή με τον διαγωνισμό εμπορική του δραστηριότητά.
* EN ISO 45001:2018 Για την συναφή με τον διαγωνισμό εμπορική του δραστηριότητα.

|  |
| --- |
| **Β.3. Προμήθεια χειραμαξιδίων οδοκαθαρισμού με κάδο** |

**CPV : 44613600-6**

**Γενική περιγραφή**

Ο Δήμος ενδιαφέρεται για προμήθεια **χειραμαξιδιού οδοκαθαρισμού με μονό κάδο χωρητικότητας περίπου 80 λίτρων** (±5%)**.** . Αυτό θα αποτελείται από τα εξής μέρη:

A) Σώμα καροτσιού (χειράμαξα).

Β) Μεταλλικό κιβώτιο μικροεργαλείων

Γ) Τροχοί

Γ) Γαλβανιζέ μεταλλικός κάδος απορριμμάτων.

Το συνολικό βάρος της κατασκευής θα είναι κατ’ ελάχιστο 27 Kg και μέγιστο έως 32 kg.

**Τεχνικά χαρακτηριστικά – απαιτήσεις**

**Α) ΣΩΜΑ ΚΑΡΟΤΣΙΟΥ**

Ο σκελετός του θα είναι κατασκευασμένος σε τοξοειδές σχήμα για την μείωση του βάρους από άριστης ποιότητας μονοκόμματο γαλβανιζέ χαλυβδοελάσμα πάχους κατ’ ελάχιστο 1,25mm (±5%) με διακοσμητικές διατρήσεις-σχέδια, συνδεδεμένα μεταξύ τους ώστε να προσφέρουν σταθερότητα και αντοχή κατά τη χρήση.

Θα πρέπει να υπάρχουν ενισχύσεις κατά μήκος των πλαϊνών τμημάτων του σώματος είτε με διαμορφωμένες νευρώσεις είτε με κατάλληλα ενισχυμένα μεταλλικά στοιχεία.

Στα δύο άκρα του καροτσιού εσωτερικά θα υπάρχουν ειδικές διαμορφωμένες βάσεις για την τοποθέτηση της σκούπας & της τσιμπίδας.

Το σώμα θα διαθέτει καθ’ όλο το μήκος της πίσω πλευράς, εύχρηστο χερούλι χειρισμού του καροτσιού κατασκευασμένο από σωλήνα διαμέτρου 26mm (±5%). Οι όποιες ενώσεις , για το χερούλι ή τις νευρώσεις θα είναι ηλεκτροσυγκολλημένες χωρίς βίδες ή άλλα συνδετικά μέσα.

Για την ευελιξία στον χειρισμό και την εξοικονόμηση αποθηκευτικού χώρου στις κτιριακές εγκαταστάσεις των τομέων των δημοτικών κοινοτήτων, οι συνολικές διαστάσεις του σώματος θα πρέπει να είναι για το μήκος του σώματος της χειράμαξας (με το χερούλι χειρισμού) από 800 έως 1000mm και για το πλάτος από 450 έως 550mm, ενώ οι πίσω ρόδες θα βγαίνουν πέραν της διάστασης του πλάτους του σώματος της χειράμαξας ώστε να προσφέρουν αυξημένη ευστάθεια κατά τη κίνηση.

Σε ειδικά διαμορφωμένο σημείο θα υπάρχει εγγεγραμμένο, σε μεταλλική inox ετικέτα εξωτερικών διαστάσεων κατ’ ελάχιστο 10cm Χ 10cm ή Φ10cm, το λογότυπου του Δήμου, το έτος παράδοσης και ο σειριακός αριθμός του καροτσιού όχι αυτοκόλλητο.

Το σώμα του καροτσιού θα είναι βαμμένο ηλεκτροστατικά σε χρώμα RAL επιλογής της Υπηρεσίας.

**Β) ΚΙΒΩΤΙΟ ΕΡΓΑΛΕΙΩΝ**

Στο πίσω μέρος θα υπάρχει μεταλλικό κιβώτιο από γαλβανιζέ λαμαρίνα, αντίστοιχα βαμμένο με το σώμα της χειράμαξας, το οποίο θα διαθέτει καπάκι με σύστημα κλειδώματος για να τοποθετεί ο οδοκαθαριστής σακούλες, διάφορα μικρού μεγέθους καθαριστικά κλπ. Το σώμα του κιβωτίου θα διαθέτει οπές για την αποστράγγιση τυχών υγρών και θα είναι μόνιμα στερεωμένο στο κυρίως σώμα με βιδες ή περτσινια. Οι διαστάσεις του θα είναι κατάλληλες για την προσαρμογή στο σώμα του καροτσιού χωρίς να εξέχει πέραν των πλαϊνών πλευρών και του χερουλιού χειρισμού του καροτσιου.

**Γ) ΤΡΟΧΟΙ**

Η χειράμαξα θα έχει τρεις (3) τροχούς, δύο μεγάλους πλευρικούς Φ300 σταθερούς σε άξονα του οποίου η αντικατάσταση θα γίνεται εύκολα , διαμέτρου 26 χιλιοστών +-5%, με εργονομικούς μεταλλικούς λασπωτήρες και ένα μικρό τροχό κατεύθυνσης Φ125 στο μπροστινό τμήμα για εξισορρόπηση του φορτίου. Ο μπροστινός τροχός θα διαθέτει ποδόφρενο και θα περιστρέφεται στον κάθετο άξονα του κατά 360 μοίρες έτσι ώστε η χειράμαξα να είναι ευέλικτη και εύκολη στη χρήση της .

**Δ) ΓΑΛΒΑΝΙΖΕ ΜΕΤΑΛΛΙΚΟΣ ΚΑΔΟΣ ΑΠΟΡΡΙΜΜΑΤΩΝ**

Ο κάδος θα είναι μεταλλικός γαλβάνιζέ, κυλινδρικός με δύο άνετες και εργονομικές χειρολαβές, τοποθετημένες εξωτερικά σε διαμετρικά αντίθετα σημεία, οι οποίες θα να μπορούν να προσθαφαιρούνται εύκολα από τον χρήστη. Θα φέρει νευρώσεις, ενώ στο επάνω τελείωμά του θα φέρει χείλος κυλινδρικού σχήματος διαμέτρου περίπου 12 χιλιοστών για στιβαρότητα και ασφάλεια κατασκευασμενο από καλουπι και όχι κολλημένο. Ο πυθμένας του θα αποτελείται από ενιαίο χαλυβδόφυλλο και θα εφαρμόζει στο κυρίως σώμα του κάδου με ειδικό πρεσσαριστό καλούπι και κολλήσεις ώστε να αποφεύγεται η διάβρωση. Τέλος θα φέρει τουλάχιστον μια οπή αποστράγγισης. Η αφαίρεση του κάδου για το άδειασμα θα γίνεται εύκολα από την μπροστινή πλευρά της χειράμαξας και χωρίς τη χρήση ή αφαίρεση κάποιου εξαρτήματος.

Ο **κάδος θα είναι χωρητικότητας περίπου 80 λίτρων (±5%) εσωτερικής διαμέτρου 400mm με 450mm.**

**Πρότυπα διασφάλισης ποιότητας και πρότυπα περιβαλλοντικής διαχείρισης**

Η προσκόμιση των παρακάτω πιστοποιητικών/εγγράφων κρίνεται απαραίτητη για την διασφάλιση της ποιότητας των προς προμήθεια προϊόντων αλλά και της περιβαλλοντικής διαχείρισης.

* EN ISO 9001:2015 Για την κατασκευή και βαφή των προϊόντων.
* EN ISO 14001:2015 Για την κατασκευή και βαφή των προϊόντων.
* EN ISO 45001:2018 Για την κατασκευή και βαφή των προϊόντων.
* ISO 3834:2021 του εργοστασίου κατασκευής
* ISO 9606:2017 ηλεκτροσυγκολλητών
* Άδεια χρήσης σήματος Qualisteel coat C4 ή C5 για την βαφή των κάδων

Δήλωση συνεργασίας του κατασκευαστή με τον αρμόδιο φορέα για την βαφή των κάδων εάν δεν είναι ο ίδιος αρμόδιος για την βαφή.

Στην περίπτωση που ο υποψήφιος ανάδοχος οικονομικός φορέας δεν είναι ο ίδιος κατασκευαστής κρίνεται απαραίτητη η προσκόμιση

* EN ISO 9001:2015 Για την συναφή με τον διαγωνισμό εμπορική του δραστηριότητά.
* EN ISO 14001:2015 Για την συναφή με τον διαγωνισμό εμπορική του δραστηριότητά.
* EN ISO 45001:2018 Για την συναφή με τον διαγωνισμό εμπορική του δραστηριότητα.

Αιγάλεω 14/10/2024

|  |  |
| --- | --- |
| Ο ΣΥΝΤΑΞΑΣΧαράλαμπος Σβώλος ΠΕ Μηχ/γος Μηχ/κός Α’ | **ΘΕΩΡΗΘΗΚΕ**Η Δ/ΝΤΡΙΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΒΑΣΙΛΙΚΗ ΣΙΔΗΡΟΠΟΥΛΟΥΠΕ Διοικ/κου Οικ/κου Α’ |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣΔΗΜΟΣ ΑΙΓΑΛΕΩΔΙΕΥΘΥΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΤΜΗΜΑ ΜΕΛΕΤΩΝ & ΑΠΟΘΗΚΗΣΠΛΗΡΟΦΟΡΙΕΣ: Χ. ΣβώλοςΤηλέφωνο: 210 3427066Email : chsvolos@egaleo.gr  |  | «Προμήθεια τροχήλατων και επιδαπέδιων κάδων απορριμμάτων - χειραμαξιδίων οδοκαθαρισμού»**Αρ. Μελ. Καθ. 14/2024****Αριθ. πρωτ : 48217** |

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1. Αντικείμενο της προμήθειας**

Η παρούσα συγγραφή αφορά στην «Προμήθεια τροχήλατων κάδων απορριμμάτων με πλαστικό καπάκι – επιδαπέδιων κάδων απορριμμάτων – χειραμαξιδίων οδοκαθαρισμού» για τις ανάγκες του Δήμου, όπως αναφέρονται και περιγράφονται στις τεχνικές προδιαγραφές Πιο συγκεκριμένα αφορά τα κάτωθι είδη τα οποία συγκεντρώνονται σε **2 ΟΜΑΔΕΣ** :

**Ομάδα A**: ***“*Τροχήλατοι κάδοι απορριμμάτων 1.100 lt με πλαστικό καπάκι”**

Αφορά την προμήθεια **πλαστικών και μεταλλικών τροχήλατων κάδων απορριμμάτων με πλαστικό καπάκι χωρητικότητας 1.100** οι οποίοι θα εγκατασταθούν σε επιλεγμένα κοινόχρηστα σημεία του Δήμου ανάλογα με τις τρέχουσες ανάγκες είτε προς ενίσχυση του υπάρχοντος δικτύου κάδων, είτε προς αντικατάσταση φθαρμένων.

**Ομάδα B:** **“Μεταλλικοί επιδαπέδιοι κάδοι απορριμμάτων και χειραμαξίδια οδοκαθαρισμού”**

Αφορά την προμήθεια **μεταλλικών επιδαπέδιων κάδων απορριμμάτων** για τοποθέτηση σε επι μέρους σημείαμεγάλης κυκλοφορίας κοινού προκειμένου να εξασφαλίζεται καλύτερα η διάτηρηση των κοινόχρηστων χώρων καθαρών, είτε σε πλατείες – άλση – παιδικες χαρές. Επίσης αφορά την προμήθεια **τροχήλατων χειραμαξιδιών οδοκαθαρισμού με κάδο** ώστε να εξασφαλίζεται καλύτερα η εκτέλεση του έργου των οδοκαθαριστών της υπηρεσίας μας.

**ΑΡΘΡΟ 2. Ισχύουσες διατάξεις**

Η ανάθεση και εκτέλεση της σύμβασης διέπεται από την κείμενη νομοθεσία και τις κατ’ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)», όπως ισχύει,*
2. του ν. 4912/2022 «Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης» (Α’ 59),
3. του ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» και ιδίως των άρθρων 324-337 (Α’ 127),
4. του άρθρου 11 του ν. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…» (Α’ 204),
5. του άρθρου 4 του π.δ. 118/2007 (Α’ 150)
6. του ν. 3548/2007 «Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις» (Α’ 68),
7. Του Κανονισμού (ΕΕ) 2022/576 του Συμβουλίου της 08.04.2022, για την τροποποίηση του κανονισμού (ΕΕ) αριθμ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
8. της υπ’ αριθμ. της υπ΄ αριθμ. Κ.Υ.Α. 52445 ΕΞ 2023 «Υποχρέωση υποβολής ηλεκτρονικών τιμολογίων από τους οικονομικούς φορείς» (Β’ 2385),
9. της υπ’ αριθμ. 102080/24-10-2022 απόφασης του Υπουργού Ανάπτυξης και Επενδύσεων «Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ. 9 του άρθρου 73 του ν. 4412/2016» (Β΄5623),
10. της υπ' αριθμ. 76928/13.07.2021 Απόφασης των Υπουργών Ανάπτυξης και Επενδύσεων και Επικρατείας,: “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (Β’ 3075),
11. της υπ΄αριθμ. 64233/08.06.2021 Απόφασης των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» (Β΄2453),
12. της με αριθμ. 44756/13-06-2024 (Β’ 3380) Κοινής Υπουργικής Απόφασης «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρε-σιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) –Τροποποίηση της υπ’ αριθμ. 64233/8.6.2021 (Β’ 2453) κοινής απόφασης των Υπουργών Ανάπτυξης και Επενδύσεων και Επικρατείας»,
13. του ν. 4601/2019 «Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις» (Α’ 44),
14. της υπ’ αριθμ. 63446/2021 απόφασης των Υπουργών Οικονομικών, Ανάπτυξης και Επενδύσεων και Επικρατείας «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων» (B’ 2338), όπως τροποποιήθηκε από την υπ’ αριθμ. 31781ΕΞ2022 όμοια απόφαση «Τροποποίηση της υπ΄αρ. 63446/31.5.2021 κοινής απόφασης των Υπουργών Οικονομικών, Ανάπτυξης και Επενδύσεων και Επικρατείας «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων» (Β’ 1202),
15. της υπ΄ αριθμ. οικ. 98979 ΕΞ2021 απόφαση των Υπουργών Οικονομικών, Ανάπτυξης και Επενδύσεων και Επικρατείας, Υποδομών και Μεταφορώ, Εθνικής Άμυνας και Εσωτερικών, «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019 (Α΄44)» (Β’ 3766),
16. του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις» (Α’ 143),
17. του π.δ. 80/2016 «Ανάληψη υποχρεώσεων από τους Διατάκτες» (Α’ 145),
18. της παρ. Ζ του ν. 4152/2013 «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές» (Α’ 107),
19. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις» (Α’ 184),
20. του ν. 3419/2005 «Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας» (Α’ 297),
21. του π.δ 28/2015 «Κωδικοποίηση διατάξεων για την πρόσβαση σε δημόσια έγγραφα και στοιχεία» (Α’ 34),
22. του ν. 2859/2000 «Κύρωση Κώδικα Φόρου Προστιθέμενης Αξίας» (Α’ 248),
23. του ν.2690/1999 «Κύρωση του Κώδικα Διοικητικής Διαδικασίας και άλλες διατάξεις» (Α’ 45) και ιδίως των άρθρων 1,2, 7, 11 και 13 έως 15 ,
24. του ν. 2121/1993 «Πνευματική Ιδιοκτησία, Συγγενικά Δικαιώματα και Πολιτιστικά Θέματα» (Α’ 25),
25. του Κανονισμού (ΕΕ) 2016/679 του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119,
26. του Εκτελεστικού Κανονισμού (ΕΕ) 2019/1780 της Επιτροπής της 23ης Σεπτεμβρίου 2019, για την κατάρτιση τυποποιημένων εντύπων για τη δημοσίευση προκηρύξεων και γνωστοποιήσεων στον τομέα των δημόσιων συμβάσεων και για την κατάργηση του εκτελεστικού κανονισμού (ΕΕ) 2015/1986 (ηλεκτρονικά έντυπα)
27. του Εκτελεστικού Κανονισμού (ΕΕ) 2016/7 της Επιτροπής της 5ης Ιανουαρίου 2016, για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας
28. του ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α’ 137),
29. του ν. 5005/2022 «Ενίσχυση δημοσιότητας και διαφάνειας στον έντυπο και ηλεκτρονικό Τύπο - Σύσταση ηλεκτρονικών μητρώων εντύπου και ηλεκτρονικού Τύπου - Διατάξεις αρμοδιότητας της Γενικής Γραμματείας Επικοινωνίας και Ενημέρωσης και λοιπές επείγουσες ρυθμίσεις» (Α’ 236),
30. του ν.4829/2021 «Ενίσχυση διαφάνειας και λογοδοσίας σε θεσμικούς φορείς της Πολιτείας, αποκατάσταση της ακεραιότητας του Ενιαίου Συστήματος Κινητικότητας και λοιπές διατάξεις» (Α’ 166),
31. του ν. 4912/2022 «Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης» (Α’ 59), όπως τροποποιήθηκε και ισχύει.
32. του π.δ. 39/2017 «Κανονισμός εξέτασης προδικαστικών προσφυγών ενώπιων της Α.Ε.Π.Π.» (Α’ 64),
33. του ν. 4555/2018 (ΦΕΚ 133Α) «Μεταρρύθμιση του θεσμικού πλαισίου της Τοπικής Αυτοδιοίκησης Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις.»
34. του ν. 4250/2014 (Α' 74) «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» και ειδικότερα τις διατάξεις του άρθρου 1,
35. του άρθρου 26 του ν.4024/2011 (Α 226) «Συγκρότηση συλλογικών οργάνων της διοίκησης και ορισμός των μελών τους με κλήρωση»,
36. του ν. 4129/2013 (Α’ 52) «Κύρωση του Κώδικα Νόμων για το Ελεγκτικό Συνέδριο»
37. του ν. 3548/2007 (Α’ 68) «Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις»,
38. του ν. 4635/2019 (Α’167) « Επενδύω στην Ελλάδα και άλλες διατάξεις» και ιδίως των άρθρων 85 επ.,
39. την Οδηγία 2006/42/ΕΚ, όπως και το πρότυπο ΕΝ1501 όπου απαιτείται και τις σχετικές με τα είδη της παρούσης Ευρωπαϊκές οδηγίες-πρότυπα ΕΝ, DIN, ISO, EΛOT κλπ,
40. της αριθμ. Κ.Υ.Α. οικ. 60967 ΕΞ 2020 (B’ 2425/18.06.2020) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44),
41. της αριθμ. Κ.Υ.Α. οικ. 14900/21 (Β’ 466) «Έγκριση σχεδίου Δράσης για τις Πράσινες Δημόσιες Συμβάσεις» (ΑΔΑ: ΨΡΤΟ46ΜΤΛΡ-Χ92),

 --------------------------------------------------------------------------------------------------------------------------------------

* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

**ΑΡΘΡΟ 3. Συμβατικά στοιχεία**

Συμβατικά στοιχεία της προμήθειας κατά σειρά ισχύος είναι :

α) Το συμφωνητικό της προμήθειας.

β) Η οικονομική & τεχνική προσφορά του αναδόχου.

γ) Οι τεχνικές προδιαγραφές.

δ) Η συγγραφή υποχρεώσεων

ε) Η διακήρυξη

**ΑΡΘΡΟ 4. Αξία και τρόπος εκτέλεσης της προμήθειας**

Η εκτέλεση της προμήθειας θα γίνει με **Δημόσιο Ανοικτό Ηλεκτρονικό Διαγωνισμό** με **κριτήριο ανάθεσης την πλέον συμφέρουσα από οικονομική άποψη προσφορά με την ελάχιστη τιμή**

Ο προϋπολογισμός της σύμβασης ανέρχεται στο ποσό των **186.290,32 €,** συν **44.709,68 €** ΦΠΑ 24% ήτοισυνολικά **231.000,00 €**, και θα βαρύνει αντίστοιχα τις σχετικές πιστώσεις προϋπολογισμού του οικονομικού έτους 2025 του Δήμου.

Φορέας χρηματοδότησης μέρους της παρούσας σύμβασης είναι ο Δήμος Αιγάλεω με ίδιες δαπάνες.

**ΑΡΘΡΟ 5. ΔΕΙΓΜΑ**

Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία κάθε προσφερόμενου είδους καθώς και η συμμόρφωσή του προς τις τεχνικές προδιαγραφές, **ΚΑΙ ΜΟΝΟ ΓΙΑ ΤΗΝ ΟΜΑΔΑ Α. Τροχήλατοι κάδοι απορριμμάτων 1.100 lt με πλαστικό καπάκι** οι διαγωνιζόμενοι θα πρέπει να προσκομίσουν στην υπηρεσία μας ίδιο ή όμοιο δείγμα του προσφερόμενου είδους σε τόπο που θα υποδείξουν.

**ΑΡΘΡΟ 6. Σύμβαση**

Ο ανάδοχος της προμήθειας μετά την κατά νόμο έγκριση του αποτελέσματος αυτής είναι υποχρεωμένος να έρθει σε ορισμένο τόπο και χρόνο, εντός **είκοσι (20) ημερών** από την κοινοποίηση σχετικής έγγραφης ειδικής πρόσκλησης ή όπως αλλιώς ορίζεται σε αυτή (άρθ. 105 παρ. 4 Ν.4412/16) για την υπογραφή της σύμβασης και να καταθέσει, την κατά το άρθρο 6 της παρούσας, εγγύηση για την καλή της εκτέλεση.

**ΑΡΘΡΟ 7. Εγγύηση καλής εκτέλεσης της σύμβασης**

Για την καλή εκτέλεση των όρων της σύμβασης, οι συμβαλλόμενοι οικονομικοί φορείς υποχρεούνται να καταθέσουν πριν ή κατά την υπογραφή της Σύμβασης **εγγύηση καλής εκτέλεσης**, σύμφωνα με το άρθρο 72 παρ. 1 γ) του ν. 4412/2016, **το ύψος της οποίας ανέρχεται σε ποσοστό 4%** επί της εκτιμώμενης αξίας της Σύμβασης, εκτός ΦΠΑ.

**ΑΡΘΡΟ 8. Χρόνος εγγύησης καλής λειτουργίας**

Ο χρόνος εγγύησης καλής λειτουργίας του υπό προμήθεια είδους, θα καθοριστεί με την προσφορά των συμμετεχόντων στο διαγωνισμό, σε καμία περίπτωση όμως δεν θα είναι μικρότερος των **δύο (2) ετών** από την ημερομηνία παραλαβής του από το Δήμο.

Η διάρκεια της εγγυημένης λειτουργίας της προμήθειας ορίζεται σε **δύο (2) έτη** τουλάχιστον, η οποία αρχίζει από την ημερομηνία παράδοσής των συμβατικών ειδών.

Κατά την περίοδο της εγγυημένης λειτουργίας, ο ανάδοχος ευθύνεται για την καλή λειτουργία του αντικειμένου της προμήθειας. Επίσης, οφείλει κατά το χρόνο της εγγυημένης λειτουργίας να προβαίνει στην προβλεπόμενη συντήρηση και να αποκαταστήσει οποιαδήποτε βλάβη με τρόπο και σε χρόνο που περιγράφεται στις τεχνικές προδιαγραφές και στα λοιπά τεύχη της σύμβασης.

Θα πρέπει να κατατεθεί σχετική υπεύθυνη δήλωση

**Εφοδιασμός με ανταλλακτικά**: **Ο χρόνος παράδοσης** των ζητουμένων ανταλλακτικών, δεν μπορεί να είναι μεγαλύτερος των **10 ημερών** από την έγγραφη ειδοποίηση. Η χρονική διάρκεια για την διαθεσιμότητα ανταλλακτικών/ αναλωσίμων δεν μπορεί να είναι μικρότερη των **πέντε (5) ετών**.

**ΑΡΘΡΟ 9. Ποινικές ρήτρες - Έκπτωση του αναδόχου**

Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του αρμοδίου αποφαινόμενου οργάνου, ύστερα από γνωμοδότηση του αρμόδιου οργάνου:

α) στην περίπτωση της [παρ. 5 του άρθ. 105](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126563) του N. 4412/16,

β) σε περίπτωση δημόσιας σύμβασης προμηθειών, εφόσον δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε, σύμφωνα με όσα προβλέπονται στο [άρθ. 206](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126664).

**ΑΡΘΡΟ 10. Πλημμελής κατασκευή**

Εφ' όσον η ποιότητα του εξοπλισμού δεν ανταποκρίνεται στους όρους της σύμβασης, ο ανάδοχος είναι υποχρεωμένος να το βελτιώσει ή και να το αντικαταστήσει αν η υπηρεσία το θεωρεί απαραίτητο σύμφωνα με τις ισχύουσες διατάξεις.

Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση του αποφαινόμενου οργάνου ύστερα από γνωμοδότηση του αρμόδιου οργάνου, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε προμηθευτής θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

Αν ο προμηθευτής δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις ([άρθ. 213 παρ. 1 Ν. 4412/16](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126671)).

**ΑΡΘΡΟ 11. Φόροι - Τέλη - Κρατήσεις**

Τον ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του υλικού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,07% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων επιβάλλεται (άρθ. 4 Ν. 4013/2011 όπως ισχύει)

β) Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθ. 36 του N. 4412/2016.

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθ. 350 παρ. 3 του N.4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 4% επί του καθαρού ποσού.

Η δαπάνη δημοσίευσης, αρχική ή και επαναληπτική, των περιλήψεων διακήρυξης σε εφημερίδες βαρύνουν τον ανάδοχο (άρθ. 4 Ν. 3548/2007 όπως συμπληρώθηκε με το άρθ. 46 του Ν.3801/ 2009 και την εγκύκλιο 11 αρ. πρωτ. 27754/28.06.2010 του Υπ. Εσωτερικών).

Ο ΦΠΑ επί τοις (%) στον οποίον υπάγονται τα ζητούμενα είδη, βαρύνει το Δήμο

**ΑΡΘΡΟ 12. Εξοφλητικός λογαριασμός**

Η πληρωμή του αναδόχου θα γίνεται και τμηματικά και προϋποθέτει, εκτός από την έκδοση των νόμιμων παραστατικών εκ μέρους του και την τήρηση των λοιπών υποχρεώσεων του που προβλέπονται στη διακήρυξη. Μετά την παραλαβή των ειδών, ο ανάδοχος εκδίδει σχετικό τιμολόγιο πώλησης. Η πληρωμή της αξίας των ειδών της παρούσης θα γίνεται με εξόφληση του ποσού μετά την παραλαβή των υπό προμήθεια ειδών και εφόσον η επιτροπή παραλαβής δεν διαπιστώσει κανένα πρόβλημα ως προς την ποιότητα και καταλληλόλητα τους.

Μετά την παραλαβή των υπό προμήθεια ειδών, την έκδοση του τιμολογίου του προμηθευτή, την προσκόμιση των νόμιμων δικαιολογητικών, ο Δήμος υποχρεούται να εξοφλεί τον προμηθευτή εντός τριάντα (30) ημερολογιακών ημερών, όπως ορίζεται στο άρθ. 1 παρ. Ζ΄ (Προσαρμογή της Ελληνικής νομοθεσίας στην Οδηγία 2011/7 της 16ης Φεβρουαρίου 2011 για την καταπολέμηση των καθυστερήσεων πληρωμών στις εμπορικές συναλλαγές) υποπαράγραφος Ζ.5 (Συναλλαγές μεταξύ των επιχειρήσεων και Δημοσίων Αρχών - άρθ. 4 Οδηγίας 2011/7) του Ν. 4152/2013 (ΦΕΚ Α’107).

Μετά την πάροδο των τριάντα (30) ημερών, ο ανάδοχος δικαιούται νόμιμο τόκο υπερημερίας, χωρίς να απαιτείται όχληση, εφόσον έχει εκπληρώσει τις συμβατικές και νομικές του υποχρεώσεις και δεν έχει λάβει το οφειλόμενο ποσό εμπρόθεσμα, εκτός εάν ο οφειλέτης δεν ευθύνεται για την καθυστέρηση.

**ΑΡΘΡΟ 13. Παραλαβή**

Η παραλαβή των υπό προμήθεια ειδών ενεργείται από την αρμόδια Επιτροπή Παραλαβής παρουσία του αναδόχου. Εάν κατά την παραλαβή διαπιστωθεί απόκλιση από τις συμβατικές Τεχνικές Προδιαγραφές, η Επιτροπή Παραλαβής μπορεί να προτείνει την απόρριψη των υπό προμήθεια ειδών, ή την αντικατάσταση τους.

Εάν ο ανάδοχος δεν συμμορφωθεί προς τις προτάσεις της Επιτροπής Παραλαβής εντός της από την ίδια οριζόμενης προθεσμίας, ο Δήμος δικαιούται να προβεί στην τακτοποίηση τούτων σε βάρος και για λογαριασμό του αναδόχου και κατά τον προσφορότερο για τις ανάγκες και τα συμφέροντα αυτού τρόπου. Η παραλαβή των υλικών γίνεται από τις επιτροπές της [παρ. 5 του άρθ. 221](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126679) (άρθ. 208 παρ. 1 του Ν. 4412/16).

Κατά τη διαδικασία παραλαβής των υλικών διενεργείται ποιοτικός και ποσοτικός έλεγχος και **καλείται** να παραστεί, εφόσον το επιθυμεί, ο προμηθευτής ([άρθ. 208 παρ. 2 του Ν. 4412/16](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126666)). Αν η σύμβαση προβλέπει µόνο μακροσκοπική εξέταση, συντάσσεται από την επιτροπή παραλαβής πρωτόκολλο οριστικής παραλαβής ή απόρριψης µετά τη διενέργεια της µακροσκοπικού ελέγχου. Τα πρωτόκολλα που συντάσσονται από τις επιτροπές παραλαβής, πρωτοβάθμιες ή δευτεροβάθμιες, κοινοποιούνται υποχρεωτικά και στους προμηθευτές ([άρθ. 208 παρ. 6 του Ν. 4412/16](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126666)). Για οτιδήποτε άλλο σχετίζεται με την παραλαβή των υλικών, ισχύει το άρθ. 208 παρ.5 του Ν. 4412/16.

**ΑΡΘΡΟ 14. Χρόνος παράδοσης**

**Η διάρκεια της σύμβασης – άρα και ο χρόνος παράδοσης, ορίζεται σε εκατόν είκοσι (120) ημέρες** από την υπογραφή της σύμβασης.

*Η παράδοση θα γίνει στις εγκαταστάσεις του αμαξοστασίου του Δήμου μας που βρίσκεται επί της οδού* ***Μικελή 6 ΑΙΓΑΛΕΩ****, εργάσιμη ημέρα μεταξύ των ωρών 08:00 – 14:00, εκτός αν έως τότε υποδειχθεί στον προμηθευτή κάποιο άλλο σημείο εντός Δήμου Αιγάλεω*

Τα έξοδα μεταφοράς στο σημείο που θα υποδείξει η υπηρεσία για την προσκόμιση των ειδών, θα βαρύνουν τον ανάδοχο.

**ΑΡΘΡΟ 15. Παράταση συμβατικού χρόνου παράδοσης προμήθειας - Παράταση διάρκειας σύμβασης (άρθρα 206, 217 Ν.4412/2016)**

* Ο Ανάδοχος υποχρεούται να ολοκληρώσει το αντικείμενο της σύμβασης μέσα στα χρονικά όρια και με τον τρόπο που ορίζουν τα αναφερόμενα στο άρθρο 6.3 της παρούσας.
* Ο συμβατικός χρόνος υλοποίησης της προμήθειας των αγαθών μπορεί να παρατείνεται υπό τις ακόλουθες σωρευτικές προϋποθέσεις (παρ.1 άρθρου 206 Ν.4412/2016):

α) τηρούνται οι όροι του άρθρου 132 “Τροποποίηση σύμβασης” του Ν.4412/2016,

β) έχει εκδοθεί αιτιολογημένη απόφαση του αρμόδιου αποφαινόμενου οργάνου της αναθέτουσας αρχής μετά από γνωμοδότηση αρμοδίου συλλογικού οργάνου είτε με πρωτοβουλία της αναθέτουσας αρχής και εφόσον συμφωνεί ο Ανάδοχος είτε ύστερα από σχετικό αίτημα του Αναδόχου το οποίο υποβάλλεται υποχρεωτικά πριν από τη λήξη του συμβατικού χρόνου,

γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.

* Στην περίπτωση παράτασης του συμβατικού χρόνου παράδοσης, ο χρόνος παράτασης δεν συνυπολογίζεται στο συμβατικό χρόνο παράδοσης.
* Η απόφαση παράτασης εκδίδεται εντός εύλογου χρονικού διαστήματος από την υποβολή του σχετικού αιτήματος του Αναδόχου.
* Στην περίπτωση παράτασης του συμβατικού χρόνου παράδοσης συνεπεία λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών ειδών, δεν επιβάλλονται κυρώσεις. Σε κάθε άλλη περίπτωση εκπρόθεσμης παράδοσης, επιβάλλονται οι κυρώσεις του επόμενου άρθρου της παρούσας.
* Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος.
* Ο Ανάδοχος υποχρεούται να ειδοποιεί την υπηρεσία που εκτελεί την προμήθεια, την αποθήκη υποδοχής των υλικών και την επιτροπή παραλαβής, για την ημερομηνία που προτίθεται να παραδώσει το υλικό, τουλάχιστον πέντε (5) εργάσιμες ημέρες νωρίτερα.
* Μετά από κάθε προσκόμιση υλικού στην αποθήκη υποδοχής αυτών, ο Ανάδοχος υποχρεούται να υποβάλει στην υπηρεσία αποδεικτικό, θεωρημένο από τον υπεύθυνο της αποθήκης, στο οποίο αναφέρεται η ημερομηνία προσκόμισης, το υλικό, η ποσότητα και ο αριθμός της σύμβασης σε εκτέλεση της οποίας προσκομίστηκε.

**Παράταση διάρκειας σύμβασης (παρ.2 άρθρου 217 του Ν.4412/2016)**

Με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Η ως άνω περίπτωση αφορά σε παράταση χωρίς αύξηση του οικονομικού αντικειμένου της σύμβασης, άλλως τυχόν παράταση - τροποποίηση υπόκειται στις προϋποθέσεις και τους όρους του άρθρου 132 του ν. 4412/2016 Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

**ΑΡΘΡΟ 16. Κυρώσεις για εκπρόθεσμη παράδοση προμήθειας – Ποινικές Ρήτρες (άρθρα 207, 218 Ν.4412/2016)**

**Κυρώσεις για εκπρόθεσμη παράδοση προμήθειας**

Α. Αν το υλικό φορτωθεί, παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με τα σχετικά άρθρα της παρούσας, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

Β. Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

Γ. Κατά τον υπολογισμό του χρονικού διαστήματος της καθυστέρησης για φόρτωση, παράδοση ή αντικατάσταση των υλικών, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται, αντίστοιχα, ο χρόνος φόρτωσης - παράδοσης.

Δ. Σε περίπτωση ένωσης οικονομικών φορέων, το πρόστιμο επιβάλλεται αναλόγως σε όλα τα μέλη της ένωσης.

**Ανωτέρα βία** (άρθρο 204 του Ν.4412/2016)

Ο ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στην αναθέτουσα αρχή τα απαραίτητα αποδεικτικά στοιχεία.

**Ποινικές Ρήτρες:**

Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης, επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

Αιγάλεω 14/10/2024

|  |  |
| --- | --- |
| Ο ΣΥΝΤΑΞΑΣΧαράλαμπος Σβώλος ΠΕ Μηχ/γος Μηχ/κός Α’ | **ΘΕΩΡΗΘΗΚΕ**Η Δ/ΝΤΡΙΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣΒΑΣΙΛΙΚΗ ΣΙΔΗΡΟΠΟΥΛΟΥΠΕ Διοικ/κου Οικ/κου Α’ |